text:
– डॅा० जयकान्त सिंह ‘जय’
‘अस्मिताबोध’ ओह सग्यानी-स्वाभिमान का होला, जेकरा दिल-दिमाग आ मन-मिजाज में अपना आ अपना पुरखन का उपलब्धियन के लेके मान-गुमान के भाव होखे. एकरा खातिर देश-काल-परिस्थिति के अनुकूल-अनुरूप देशज संस्कार-संस्कृति से ओह मनई के नाभि-नाल संबंध आ सरोकार के दरकार होला. ई सभका ला सहज-सुलभ ना हो सके. ई खाली किताबी ग्यान से ना उमगे. ई त अपना परिष्कृत परम्परा के जीवन्तता से जीअला से पोढ़ाला. ई अस्तित्वबोध से बहुत आगे के चीज ह. एकर सम्बन्ध जीवन आ जीवन्तता से होला आ अस्तित्व अउर जीवन में फरक होला. उत्पत्ति से बिनास तक जड़, जानवर आ मनुष्य के बनल रहल अस्तित्व में रहल होला. जानवर जनम लेके मरन तक अस्तित्व में होला. जीवन ओकरे पास होला अथवा जीवन ओकरे के कहल जाला जे अपना जनम आ मरन के बीच कुछ अइसन उपलब्धि हासिल कर लेता, जवन ओकरा आ ओकरा आगे वाली पीढ़ी ला उपयोगिए ना, बल्कि जीवन खातिर अनिवार्य होले. एकरे ‘के जिनगी का बाद के जिनगी’ कहल जाला आ अबहीं ले आदमिए ई जिनगी जीअत आइल बा, जड़ आ जानवर ना. जे ओह तमाम उपलब्धियन के मान-सम्मान आ गरिमामय पहचान देत स्वाभिमान के जिनगी जीएला, ओकरे मन-मानस में अस्मिताबोध पैदा होते. ई ना त अस्तित्व में मौजूद जड़-जानवर से जुड़ल चीज ह अउर ना ओह नीरस-संवेदनहीन मनई का समझ के बिषय, जेकरा ला सब धान बाइसे पसेरी होला चाहे जेकरा मुड़ला माथ पर पानी ठहरबे ना करे, टघर जाए.
हमरा दिल-दिमाग में अपना पुरखा लोग के अरजल बिकासमान भाषा, समाज, संस्कार, संस्कृति, जीवन-दर्शन आ प्रगतिशील ग्यान-परम्परा खातिर अछोर-अथोड़ मान-सम्मान के भाव भरल बा. हमरा खातिर भोजपुरी मात्र भाषा ना, मातृभाषा हिअ. हमरा के जनम देवेवाली माई के बोली हिअ. हमरा खातिर माइए हिअ. हमरा लोक जीवन में सात माई के महिमा गावल बा. ई सातो माई हमरा पालन-पोषण करेला लोग. हम एक एक करके रउओ सभे अपना सातो मतारी से मिलावे के चाहत बानी – जनम देवे वाली माई, बोली बनके कंठ में विराजे वाली माई (माई भाषा) मतलब माई के दिहल भाषा चाहे जीवन में जेकरा जरिए आदमी दुनिया के आउर भाषा अरज लेला – एह से अरजल सब भाषा के जननीभाषा, मतारी के गोदी आवते आ आँखि खोलते जेकर दरसन भइल, ऊ प्रकृति माई, मतारी के गोदी से उतरके जेकरा गोदी में गोड़ धराइल से धरती माई, माई द्वारा कुछ दिन दूध पिआके छोड़ देला के बाद जीवन भर मतारिए जइसन दूध देवे वाली गऊ माई, जल रूप में जीवन देवेवाली नदी माई, आहार बनके क्षुधा तृप्त करेवाली अन्नपूर्णा माई.
एह सातो मतारी में बोली भा बानी भा भाषा रूपी माई के महिमा अपार बा. ई समस्त लोक-परलोक खातिर ध्वनि भा शब्द रूप में आपन विस्तार बढ़वले बाड़ी. मनुष्य का भाव-बिचार के लौकिक भा अलौकिक रूप में अभिव्यक्त करे खातिर ई बानी माता बीज, पौध, फूल आ फल जइसन क्रम से परा, पश्यन्ति आ मध्यमा के बाद बैखरी के अवस्था में आके मनुष्य के व्यक्त वाक् में प्राप्त होली. इनकरा बैखरी अवस्था के पावते आपन भाव बिचार के व्यक्त करे खातिर मनुष्य के भीतर बैखरा नधा जाला. ओकरे बदौलत मनुष्य व्यक्ति कहाए के पंक्ति में खड़ा हो पावेला.
महाकवि दण्डी अपना काव्यादर्श में ओकरे के खूब फरिआ के कहले बाड़न कि ई सउँसे दुनिया घनघोर कूप अन्हरिया में रहित – जानवर जइसन जिनगी जिहित – जदि भाषा का शब्दात्मक अँजोर के उदय ना होखित – ” इदमन्धतम: कृत्स्नं जायते भुवनत्रयम्. यदि शब्दाहव्यं ज्योतिरासंसारं न दीप्यते . . “-(काव्यादर्श 1/4 )
हर व्यक्ति के जननीभाषा भा मातृ भाषा के गरिमा गावत भारत के सांस्कृतिक भाषा संस्कृत में साफ-साफ खोल के कहल बा कि जे अपना मातृभाषा के छोड़ के अनकर भाषा अपनावेला अथवा ओकरे उपासना में लाग जाला, ऊ अन्धकार का गँहिरा में गिर जाला. ऊ उहँवा पहुँच जाला, जहँवा सूरज के अँजोतो ना होखे.
हमरा अपना मातृभाषा भोजपुरी के गौरवशाली अतीत आ संघर्षशील वर्तमान पर गुमान बा. एकर सम्बन्ध वैदिक ऋषि विश्वामित्र के जसी जजमान भोजगण, पौराणिक भोज पदधारी राज परिवार आ ऐतिहासिक काल के उज्जयिनी अउर कन्नौजी राजपूत भोजवंशी राजालोग से रहल बा. एही वैदिक भोजगण का कर्मभूमि वेदगर्भ मतलब सिद्धाश्रम बक्सर में विश्वामित्र, याज्ञवलक्य आदि ऋषि लोग वेदन का मंत्रन के दरसन कइल. पूरब से पच्छिम गइल एकरे अठारह भोज राज परिवारन का जस के गौरव गान युधिष्ठिर के राजसुय यज्ञ में भगवान कृष्ण गवले रहले. फेर उज्जयिनी आ कन्नौजी राजपूत राजवंशी के रूप में पच्छिम से पूरब अपना पुरखन के जमीन बक्सर में नयका आ पुरनका भोजपुर बसावे वाला लोग के भाषा भोजपुरी हमार मातृभाषा हई. हमरा एह बात के अस्मिताबोध बा.
अपना मातृभाषा भोजपुरी के लेके हमरा भीतर मान-सम्मान आ स्वाभिमान के भाव एहू से बा, काहेकि एकर मूल वैदिक भाषा में प्रकट भइल बा. कारुषी आ पालि एकरे प्राचीन नाम रूप ह. बारहवीं सदी में कोसली से दूगो भाषा छिनगली स त पच्छमी रूप अवधी आ पूरबी रूप भोजपुरी कहाइल. काशिका, मल्लिका आ बज्जिका एकरे क्षेत्रीय नाम ह. भाषा वैज्ञानिक लोग मनले बा कि हमार मातृभाषा भोजपुरी तद्भव संस्कृति के कम से कम डेढ़ हजार साल पुरान भाषा हिअ.
भोजपुरी के प्राचीन रूप में बौद्ध साहित्य, सिद्ध साहित्य आ नाथ साहित्य सहित लोक साहित्य-संस्कृति के मौजूदी एकरा जीवन्तता के अमर काव्य बा. मध्य काल के संत साहित्य से लेके आधुनिक साहित्य यात्रा तक एकरा बिकास परम्परा के गौरव शाली प्रमाण बा.
हमार भोजपुरी आर्यावर्त (‘आर्य’ मतलब, श्रेष्ठ आ ‘आवर्त’ मतलब, निवास स्थान) के मातृभाषा हिअ, मनुस्मृति, उपनिषद आदि में मूल आर्य भूमि बतावल गइल बा अर्थात् हिमालय आ विन्ध पर्वतमाला अउर गंगा-जमुना के बीच काशी-करुष- मल्ल आ बज्जि क्षेत्र. जवना क्षेत्र में विश्वामित्र, भोजगण, बुद्ध, महावीर, पुष्पमित्र, चन्द्रगुप्त मौर्य, सम्राट अशोक,स्कन्दगुप्त, शेरशाह, फतेह बहादुर शाही, मंगल पांडे, बाबू कुँवर सिंह,जयप्रकाश नारायण, डॅा० राजेन्द्र प्रसाद जइसन सपूत लोग जनम लेके भारते के ना, बल्कि सउँसे दुनिया के जीवनदर्शन आ अपना अधिकार खातिर संघर्ष करेके प्रेरणा दिहलें. जवना खातिर प्रसिद्ध नारायण सिंह का लिखेके पड़ल –
‘कन कन में जेकरा क्रांतिबीज,
अइसन भोजपुर ठप्पा हमार
इतिहास कहे पन्ना पसार.’
जवना भाषा में सरहप्पा, शबरप्पा, कुकुरिप्पा, भुसुकप्पा, गोरखनाथ, जालंधरनाथ, चौरंगीनाथ, भरथरि, गोपीचन्द, कबीर, धरमदास, दरिया, धरनी, शिवनारायण, पलटू, भीखम, टेकमन, लछमी सखी जइसन अनगिनत सिद्ध, नाथ जोगी, संत, महात्मा साहित्य सिरजल लोग. जवना भाषा के लोकसाहित्य, लिखित आधुनिक साहित्य में ओकरा संस्कृति, जीवनदर्शन, लोक ग्यान-बिग्यान के सहज-स्वाभाविक दरसन होला.
अपना मातृभाषा भोजपुरी के ताकत के बदौलत हमार पुरखा लोग मारिसस, फिजी, गुआना, नेपाल जइसन कई देशन के बनावे आ बिकास के ऊँचाई पर पहुँचावे में आपन ऐतिहासिक जोगदान दिहल. ई लोग अपना मातृभाषा के ताकत के सहारे हिन्दी आ हिन्दुस्तान के मान-सम्मान-पहचान-उत्थान के डंका सउँसे दुनिया में बजावल. भारत के सम्पर्क भाषा हिन्दी के सिरजावे-सजावे-सम्पन्न बनावे आ देश-बिदेस में पहुँचावे में हमरा मातृभाषा भोजपुरी आ भोजपुरी भाषी हिन्दीसेवियन का अवदान के के नकार सकेला.
हिन्दी के राजभाषा आ राष्ट्रभाषा के अधिकार दिलावे खातिर हमार भोजपुरी अपने हिन्दीसेवी सपूतन आ कपूतन के केतना उपेक्षा आ उपहास सहले बिआ आ सहत बिआ, ई केहू से छुपल बा. आजुओ तथाकथित हिन्दी के हिमायती भा भोजपुरी के सामग्री हिन्दी में हेला के बड़का-बड़का साहित्यिक पुरस्कार पावेवाला अपने नासमझ सपूतन, राजनेतन, कलाकारन, पत्रकारन, बुद्धिजीवियन के विरोध भा उदासीनता के चलते ओह भोजपुरी का अपने देश में संवैधानिक मान्यता नइखे मिल सकल. जवन एकरा बहुत पहिले मिल जाए के चाहत रहे.
अबहीं तक एह बहुभाषी देश के 1651-52 बोली / भाषा में से बाइस भाषा के संवैधानिक मान्यता मिल चुकल बा. शुरु-शुरु में जवना चउदह भाषा के ई अधिकार मिलल, ऊ चउदह भाषा रहल – असमिया, बंगला, उड़िया, हिन्दी, पंजाबी, संस्कृत, गुजराती, कन्नड़, कश्मीरी, मलयालम, मराठी, तमिल. तेलुगु आ उर्दू. सन् 1967 में 21वाँ संविधान संशोधन करके सिन्धी, सन् 1992 में 71वाँ संशोधन से कोंकणी, नेपाली आ मणिपुरी अउर सन् 2003 में 92वाँ संशोधन से डोगरी, बोडो, संथाली आ मैथिली भाषा के संवैधानिक मान्यता दिहल गइल आ संवैधानिक मान्यता पावे के हर मापदंड आ शर्त के पूरा करेवाली हमरा मातृभाषा भोजपुरी के साथ हर राजनीतिक दल, राजनेता, सरकार आ विपक्ष हमेशा आश्वासन के झुनझुना थम्हावत धोखा देत आइल बा.
संवैधानिक मान्यता पा चुकल भाषा सब से क्षेत्र, आबादी, राष्ट्र आ राष्ट्रभाषा हिन्दी के बिकास में अवदान, भाषिक आ साहित्यिक सम्पन्नता के आधार पर हमरा मातृभाषा भोजपुरी के साथ तुलनात्मक अध्ययन-विश्लेषण करीं त एकरा साथ भइल अन्याय के अंदाज लाग सकेला.
(बाकी आगे आई.)


c: text/html

text:
अक्सरहा भोजपुरी फिल्म प्रचारकन के जवन प्रोमो मटेरियल आवेला तवना में शान का साथ बतावल जाला कि फलाँ फिल्म अब भोजपुरी में, फलाँ अभिनेता हिन्दी के फलाँ अभिनेता वगैरह वगैरह. बालीवुड में अकसरहाँ हालीवुड के नकल कइल जाला त भोजपुरी सिनेमा हिन्दी फिल्मन के नकल करे में तेज होली स.
बाकिर बिना अकल के नकल इस्तेमाल कइला से बहुते थर्ड क्लास के फिल्म बनत बाड़ी स. याद बा हमरा अपना बचपन के ऊ दिन जब गंगा मईया तोहे पियरी चढ़इबो पूरा परिवार का साथे देखे गइल रहीं. ओकरा बाद बिदेसिया, लागी नाही छूटे राम, सीता मईया वगैरह फिल्म देखे के मिलल रहे. ओह फिलिमन के गीत आजुवो दिले के छू जाले. बाकिर अब? एक त समय ना मिले, दोसरे यदा कदा टीवी पर भोजपुरी फिल्म देखे के कोशिश करीले त थोड़के देर बाद रिमोट उठ जाला आ चैनल बदल जाला.
एहसे सौभाग्य कहीं भा दुर्भाग्य, भोजपुरी सिनेमा से हमार परिचय आजुकाल्ह एह प्रोमो मटेरियले तक सीमित बा जवन कि प्रचारक लोग हमरा लगे भेजेला. शुरु में त हम बार बार चेतावतो रहीं कि हर फोटो का साथे कलाकारो के नाम दे दिहल जाव त सुभीता रही ना त केहू के फोटो का साथ केहू के नाम चल जाई! अब लगातार समाचार देत देत कुछ लोग चिन्हाये लागल बा. भोजपुरी सिनेमा के नकल के आदत अब भोजपुरी सिनेमा के खबर देबेवाला वेबसाइटनो के छूतहा बेमारी का तरह पकड़ लिहले बा. प्रोमो मटेरियल हिन्दी में आवेला जवना के भोजपुरी भा अंगरेजी में उल्था करे के काम करे पड़ेला. दोसर साइट वाले बन्धु लोग एह सामग्री के जस के तस उठा के अपना साइटन पर लगा लेलें आ एक बेर नामो ना लेस कि सामग्री कहवाँ से उठावल गइल बा.
एगो इहो कारण बा जवना चलते आजुकाल्ह अँजोरिया पर सिनेमा से जुड़ल सामग्री कम दिहल जा रहल बा. मेहनत हम करीं आ दोसर लोग उठा ले जाव से त ठीक बात ना ह. बाकिर अइसनका उठाईगीरन से निबटे के दोसर कवनो राहो हमरा जइसन आदमी का लगे नइखे. चोरी त अंगरेजियो वाला लेख के हो जाई बाकिर तब सर्च इंजन ओकरा के आराम से पकड़ लीहें आ ओह साइट के फायदा से बेसी नुकसान हो जाई. प्रचारको लोग से निहोरा बा कि अइसनका उठाईगीरन के सलाह देव लोग कि आपन आदत बदल देव लोग.
दोसर सलाह हम सभका के देब कि अगर ऊ आपन लेख भा रचना यूटीएफ फान्ट में भेजे लोग त वेबसाइटन पर ओकर प्रकाशन के गति तेज हो सकेला. यूटीएफ पर टाइप कइल बहुते आसान बा. एहिजा से तख्ती साफ्टवेयर डाउनलोड कर लीं आ अपना कंप्यूटर पर इंस्टाल कर लीं. एह तख्ती पर काम कइल बहुते आसान बा आ एके लाइन में देवनागरी आ ड़ोमन दुनु लिपियन के इस्तेमाल सुविधा से कइल जा सकेला. उदाहरण खातिर हम पूरा वर्णमाला के नमूना दे रहल बानी…

robotstxt: allowed

filter: keep


text:
पिछला दिने ९ अप्रैल के बिहार में आपन पहिलका फिल्म किसना कइलस कमाल के निर्माता लक्ष्मण आर पाण्डेय कहलन कि विकास का ओर अग्रसर भोजपुरी सिनेमा अपना अश्लीलता का चलते ओह जगहा पर नइखे चहुँप पावत जहवाँ के ऊ असल हकदार बा. एही चलते ऊ अपना फिल्म के साफ सुथरा आ परिवार का संगे देखे लायक बनवले बाड़न. फिल्म के निर्देशक चुनमुन पंडित कहलें कि फिल्म में भोजपुरिया माटी के सुगन्ध रचल बसल बा. फिल्म के मुख्य कलाकारन में विनय आनन्द, गुंजन पंत, प्रिया शर्मा, राकेश पान्डेय, विष्णु ओझा, पंकज मेंहता, आ अनुराग भारद्वाज बाड़े. संगीत अशोक घायल के ह.
(स्रोत : संजय भूषण पटियाला)


text:
यूपी में हिन्दु युवा वाहिनी के प्रदेश संयोजक विष्णुदत्त ओझा के सोमार के सँझिया कुछ मोटरसाइकिल सवार हत्यारा बस्ती के गाँधीनगर मे हत्या कर दिहले. एह हत्या का खिलाफ काल्हु बस्ती जिला में बन्द के आह्वान रहे आ बन्द शान्ति से बीत गइल. हत्या का मामिला में ओझा के परिवार वाले छह लोग का खिलाफ नामजद रिपोर्ट दर्ज करवले बाड़े. पुलिस के बतावल गइल रहे कि हत्या के आशंका बा तबहियो ओझा के सुरक्षा के इन्तजाम ना भइल.
काल्हु कुआनो नदी का किनारे ओझा के अंतिम संस्कार कर दिहल गइल जवना समय गोरखपुर के सांसद योगी आदित्यनाथ आ डुमरियागंज के कांग्रेसी सांसद जगदम्बिका पाल समेत कई लोग मौजूद रहल. पुलिस अधीक्षक के कहना बा कि आरोपियन के गिरफ्तार करे के कोशिश हो रहल बा.


text:
आजु पेश सालाना बजट में वित्त मंत्री आंकड़ा के बाजीगरी त खूब देखवलें बाकिर केहू के कुछ भेंटात लउकत नइखे. मिडिल क्लास के उमेद रहल कि ओह लोग के कुछ राहत मिली बाकिर सगरी उमीद बेकार चल गइल. बजट भाषण का बाद शेयर बाजार में बड़हन गिरावट आइल बा जवन बतावत बा कि आम लोग एह बजट से कतना निराश भइल बा.
दू लाख से पाँच लाख का बीच के आमदनी वाला लोग के दू हजार रुपिया के टैक्स क्रेडिट दिहल जाई. एक करोड़ से अधिका आमदनी वालन पर दस फीसदी सरचार्ज बढ़ा दिहल गइल बा.
वित्त मंत्री का सोझा मुसीबत ई बा कि लुटावे खातिर हजारों करोड़ रुपिया के इंतजाम करही के बा त बाकी लोग के राहत देस त कइसे.
मुलायम सिंह एह बजट के जनविरोधी बतवले बाड़न आ कहलें कि सपा एकर विरोध करत बिया. इहो कहलें कि यूपीए के सफाया हो जाई अगिला चुनाव में.


text:
गोरखपुर में बिहान यूनिवर्सिटी गेट के सड़क रही बंद
ट्रैफिक पुलिस मतगणना के चलते कइलस रूट डायवर्जन, वाहन के पार्किंग खातिर जगह तय
गोरखपुर में ट्रैफिक पुलिस ओर से 10 मार्च को होखे आला मतगणना खातिर कई रूट पs डायवर्जन जारी कइल गइल बा। संगही यूनिवर्सिटी गेट आला सड़क मतगणना के दिन बंद रही। उहें, यूनिवर्सिटी कैंपस में पार्किंग की व्यवस्थो क देहल गइल बा।
जानें ट्रैफिक पुलिस का रूट डायवर्जन
- मतगणना में लागल सब कर्मचारियन, पुलिस कर्मियन अउर अन्य कर्मियन का गाडी विश्वविद्यालय के गेट नंबर दू (प्राचीन इतिहास गेट) से आई।
- सब अधिकारियन अउर मीडिया कर्मियन के वाहन विश्वविद्यालय के गेट नंबर-2 (प्राचीन इतिहास गेट) से आई।
- सभी मतगणना, पुलिस, मीडिया कर्मियन के दू पहिया/चार पहिया वाहन फुटबाल स्टेडियम ग्राउंड विश्वविद्यालय में पार्क होई।
- सब प्रशासनिक अधिकारियन अउर अन्य वरिष्ठ अधिकारियन के गाड़ी गेट नंबर 2 से आ के विश्वविद्यालय हैलीपैड ग्राउंड पर पार्क होई।
- ट्रान्सफार्मर तिराहा से छात्रसंघ भवन चौराहा ले नो-व्हीकल जोन रही।
- मतगणना एजेंट के सब प्रकार के गाड़ियां नेपाल क्लब में पुराना आरटीओ के लग्गे पार्क होई।
- प्रत्याशी के चार पहिया वाहन विश्वविद्यालय मुख्य द्वार के बगल में साइकिल स्टैंड में पार्क होई।
- विश्वविद्यालय मुख्य गेट के सामने से गोरखपुर क्लब होत आयकर भवन तिराहा ले सामान्य यातायात मतगणना के दिन बंद रही।
- पैडलेगंज से छात्रसंघ भवन चौराहा होके रोडवेज ले जाए वाली बस सब मतगणना होखले ले मोहद्दीपुर चौराहा होके रोडवेज बस डिपों जाई। एही तरे रोडवेज से छात्रसंघ भवन ओर जाए वाला सब तरह के गाड़ी विश्वविद्यालय चौराहा से मोहद्दीपुर चौराहा होके जाई।
- मोहद्दीपुर चौराहा से विश्वविद्यालय चौराहा ले आवे वाला छोटका वाहन पाण्डेय पेट्रोल पम्प से दाहिने मुड़ के जगदम्बा शक्तिपीठ तिराहा से रेलवे स्टेशन रोड होत अपने गन्तव्य के जइहें सब।
- विश्वविद्यालय मुख्य द्वार होके जाए वाला सब प्रकार के वाहनन के आइल गइल बंद रहियें।
साभार – दैनिक भास्कर


text:
गणेश नाथ तिवारी ‘विनायक’ के कलम से
गणेश नाथ तिवारी 'विनायक' समाज के प्रति ससक्त कवी बानें| आईं पढ़ल जाव इहाँ के एगो कविता
भारत में अइसन, विश्वविद्यालय बा पढ़ावे के
जातिये जजाति हो गइल बा, नेता उपजावे के
चुनाव नियराते,व्यंग कसsता लोग खूब
जातिये में,बाँटे खातिर लगावता लो हूब
गोड़ धs के कहतालो,वोट डलवावे के
जातिये जजाति हो गइल बा,नेता उपजावे के
चुनाव के पहिले तs,हाथ-गोड़ जोड़ता लो
जनता के चारु ओर से गिट्टी लेखा फोड़ता लो
पाँच साल कम पड़ि जाला, वादा निभावे के
जातिये जजाति हो गइल बा,नेता उपजावे के
पहिले राग रहले, हिन्दू-मुस्लिम के आलापत
मन्दिर-मस्जिद बनी,अब सभकर सलामत
अब इंतजार होता, कोर्ट के फैसला आवे के
जातिये जजाति हो गइल बा,नेता उपजावे के
काश्मीरी पण्डितन पर,केहु मुह नाही खोलल
रोहिंगयन खातिर बाटे,सगरीन के मुह डोलल
St sc एक्ट से काम भइल, माहौल गरमावे के
जातिये जजाति हो गइल बा, नेता उपजावे के
सत्ता के सुख खातिर, बाटे लो खखाइल
जीतला के बाद जाने,कहा बा लो पराइल
बेकल बा लो लाउंड्री में,चड्ढी धोवावे के
जातिये जजाति हो गइल बा, नेता उपजावे के
जवने आइल सत्ता में,तवन लूट के खइलस
सात पुहुत खातिर,इंतजाम उहो कइलस
जनता खातिर, योजना खाली टीबी पर देखावे के
जातिये जजाति हो गइल बा, नेता उपजावे के
हिन्दू के बंटा गइले, सवर्ण दलित दुनु में
मुस्लिम बंटा गइले, सिया अउरी सुन्नी में
अगिला चुनाव रही,इसाई जैन लड़ावे के
जातिये जजाति हो गइल बा,नेता उपजावे के
सोसल मीडिया पर,खाली हवा उड़sता फरजी
केहु मानेला सांच,केहु करेला ख़ाली अरजी
सरकार के काम बा, खाली ध्यान भटकावे के
जातिये जजाति हो गइल बा, नेता उपजावे के
पढ़ल लिखल लोग, सगरो भइल बेरोजगार
अनपढ़ चलावे सगरो, बाबा वाला कारोबार
कहेले गणेश चलs, चुनाव में अजमावे के
जातिये जजाति हो गइल बा ,नेता उपजावे के
भारत में अइसन, विश्वविद्यालय बा पढ़ावे के
जातिये जजाति हो गइल बा, नेता उपजावे के
- गणेश नाथ तिवारी ‘विनायक’
परिचय
गणेश नाथ तिवारी ‘विनायक’ पेशा से इंजिनियर बाकिर भोजपुरी साहित्य से लगाव के कारने इहाँ के भोजपुरी में गीत कविता कहानी लिखत रहेनीं| भोजपुरी भासा से गहिराह लगाव राखे आला एगो अइसन मनई जेकर कलम जुवा सोच के बढिया सबदन में सजावेला| इहाँ के कइ गो कविता ‘आखर ई पत्रिका’, ‘सिरिजन तिमाही पत्रिका’ आदि में छपात रहेला| ‘जय भोजपुरी जय भोजपुरिया’ के संस्थापक सदस्यन में से एक गणेश जी भोजपुरी खातिर बेहतरीन काम क रहल बानीं|


text: मढ़ौरा, सारण। तरैया फरीदपुरा में एगो मेहरारू अपना देवर, जेठ आ भतीजा पर सामूहिक दुष्कर्म के आरोप लगवल सीह। एहि मेहरारू के आरोप से सगरे गांव के लोग खिसियाआइल बा आ कहत बा कि भाइयन के साथे जमीन बंटवारा के झगड़ा के ले के इ मेहरारू अइसन खराब आरोप लगवले बा कि रिश्तो के नींव हिला के राखि देले बा। बंटवारा के लेके पटटीदारन पर दबाब बनावे खातिर पुलिस में सामूहिक दुष्कर्म के मामिला में एफआर्इआर पर डीएसपी कुंदन कुमार साहे अतवार के जांच खातिर अउवन। उनकरा पहुंचते उ मेहरारू अपना मरद के सगे भाइयन आ भतीजा के फंसावे के बाति करे लगुए। गांव वाला सभे लोग मिलि के एहि घटने पर सवाल उठा दीहुए लोग। जेवना के देखि के डीएसपी साहेब कहुवन इ त मामला फरजी लागता बुझाता की पटटीदारन के परेसान करे खातिर एहि तरीका के आरोप इ मेहरारू लगावति ह।


text:
शुभकामना संदेश
श्री मनोज सिंह भावुक,
हमार टीवी में प्रोग्रामिंग हेड
संपादक जी,
सात शब्द बडा शुभ होला. सात फेरा, संगीत के सात सुर , प्रकाश के सात रंग ...........रउरो अँजोरिया के सातवाँ साल शुरु होखे का मौका पर बधाई ले लीं. अंजोरिया लगातार अंजोर कर रहल बा. सन २००६ से हम खुद अंजोरिया के विकास -यात्रा में साथे बानी.
उम्मीद करत बानी अंजोरिया भोजपुरियन खातिर थाती बनी.
श्री लोकनाथ तिवारी.
कोलकाता में वरिष्ठ पत्रकार
अँजोरिया के छह साल पूरा कइला पर हमरा ओर से बधाई आ ढेर शुभकामना. लगातार छह साल ले बिना कवनो आर्थिक लाभ के अँजोरिया के अँजोर कइला खातिर जतना बड़ाई कइल जाव ऊ कम बा. अतना धीरज देखावे के काम कवनो जीवटे वाला ही कर सकेला. छह साल पहिले नेट पर भोजपुरी के कल्पना भी ना कइल जा सकत रहल हा.
अँजोरिया अब एगो सम्पूर्ण पत्रिका अउरी साइट हो गइल बिया. अब एकरा के अलग अलग ब्रांच मे बाँटल जा सकेला, लेकिन ओकरा संगे ओकर आर्थिक पहलु भी जरुरे जुड़ल रहे के चाहीँ. हम त भोजपुरी भाषी सहित्यकार, कलाकार आ समर्थ पाठकन से अनुरोध करब कि अँजोरिया के आगे बढ़ावे में मदद करसु लोग.
अँजोरिया जगजगात रहे. संगे संगे रउरा भी तन मन धन जन से फरात फुलात रहीं.
नमस्कार
श्री सुजीत कुमार श्रीवास्तव,
सहायक प्रोड्यूसर (आउटपुट), हमार टीवी,
वाराणसी ब्यूरो.
बड़ी दिन से एगो अइसन वेबसाइट के बारे में हम सुनत रहली की भोजपुरी के वैश्विक स्तर पर अउर दुनिया के हर कोना में हर शब्द में मिठास घोले वाला..भोजपुरी के पहचान के अउरी सुदृढ़ करे खातिर काम कर रहल बा...जब अंजोरिया के साईट पर अईनी त ई बात एकदम साँच लागल...अंजोरिया के सगरे टीम के हमार साधुवाद बा....अंजोरिया भोजपुरी के एगो अलग पहचान बनावे खातिर काम करत रहो..अउरी सगरे भोजपुरी बोलेवाला लोग के एके जगह पर प्यार से बाँध के रखे में कामयाब रहो...ई हमार दिल से गुजारिस बा...
श्री रवि कुमार गिरि, युवा अध्यक्ष,अखिल भारतीय गोस्वामी महासभा, कोलकाता से
अँजोरिया आपन सातवाँ सालगिरह मनावत बा जान के बड़ा खुशी भइल. हमार शुभकामना रउरा संगे बा.
श्री अभय कृष्ण त्रिपाठी, कवि, साहित्यकार, आ ज्योतिषी, पुणे से
हमरा साथ एगो समस्या बा अउर ऊ इ कि जब हम केहु से बिना स्वार्थ के जुड़ी ले त हम खुद के ओ चीज चाहे मनई से अलग कर के ना देखी ले. यही कारण बा कि हम अबही ले फैसला ना कर पइलीं कि अँजोरिया के शुभकामना संदेश कईसे दी? काहे से कि इ अपने बड़ाई कइल होखी. फिर भी कुछ त लिखेही के बा से लिख रहल बानी...
जब हमरा के कउनो रुप में अजोरिया से जुड़े के प्रस्ताव मिलल (रचनाकार के रूप में) त हम कुछ भी करे से पहिले रउआ से मिले के निश्चय कइलीं आ मिलला के बाद हमरा जब भरोसा भइल कि हम जवन भोजपुरी खातिर अँजोरिया से जुड़ जा रहल बानी ऊ सही हाथ में बा, आ अगर केहु हमरा के उँहा निस्वार्थ जुड़े के कह रहल बा त गलत नईखे कहत. आ अँजोरिया सचमुच मे जवन भी कर रहल बा, भोजपुरी चाहे भोजपुरी संस्कृति खातिर, ऊ बिना लाभ हानि के गणित के कर रहल बा. आ इहे सबसे बड़ कारण रहे कि ओह समय के आपन आर्थिक तंगी, समयाभाव अउरी पारवारिक परेशानी क बादो जवन कर सकत रहीं करे के बीड़ा उठा लिहलीं, आ प्रयास ईहे रही कि मरते दम तक हम आपन बात निभाईब. हम जवन भी करेब ऊ अँजोरिया रुपी सागर में भले एगो नदी ना बन पाये पर हमरा यकीन बा कि हमरा जईसन लाख बूँद इकठ्ठा करके रऊआ अँजोरया के सागर में कुछ ए तरह से भरेब कि जब भी केहु अँजोरिया के सागर में डुबकी मारी त कहीं ना कहीं ओकरा के हमरो बूँद के महक जरुर मिली. अँजोरिया के भोजपुरी सागर में केहु के भी बूँद बह के आ जाये पर अँजोरिया भोजपुरी के सागरे रही आ ई भोजपुरी के सागर के जन जन के पास पहूँचावे वाला के साथ मिलके अइसन आसमान के निर्माण कर दी कि लोग के मुँह से सिर्फ अउर सिर्फ एगुड़े राग निकली...
पईसा त सबही लोग बहुत कमाए ला,
जब भी सेवा के बात होखी राउर बात होखी,
आसमान में सितारा बहुते बा लेकिन,
अँजोरिया के नाम अउते जिक्र राउर होखी,
जानत बानी काल हममे से केहु ना रही,
पर हर घर में अँजोरिया के चरचा होखी.
श्री प्रभाकर पाण्डेय, रिसर्च एसोसिएट, आईआईटी, मुंबई
अँजोरिया त वेब क माध्यम से पूरा संसार में भोजपुरी सभ्यता, संस्कृति अउरी भासा-बोली से जन-जन के परिचित करा रहल बा. ई इंटरनेट पत्रिका आज की समय में कवनो परिचय के मुहताज नइखे. इहवाँ छपल यथार्थ अउरी सटीक भोजपुरी रचनन, समाचारन आदि के हम चटकारा ले ले के पढ़ेनी. अँजोरिया त भोजपुरी माटी की गमक से सराबोर बा अउरी एतने ना ई त भोजपुरिया समाज के दरपन हऽ. ई भोजपुरी के एगो नया ऊँचाई दे ले बा. भगवान करें की ई दिन दूना अउरी रात चउगुना एही तरे भोजपुरी की सेवा में लागल रहो, अउरी भोजपुरी के परचम पूरा इंटरनेट दुनिया में फहरावत रहो.
अँजोरिया के अँजोर मन में समाइल बा,
एकर छह सालि पूरा होखे पर आइल बा,
अरे छह का इ छसौ सालि के भी हो जाई,
त दिन दूना-रात चौगुना आगे बढ़त जाई,
एकरी रग-रग में त भोजपुरी अउरी
भोजपुरिया जीवन समाइल बा,
पूरा भोजपुरिया संसार ए में नहाइल बा.
एकरा के पढ़ले-लिखले-सुनले-गुनगुनइले से,
त भोजपुरिया मन गदगदाइल बा.
ई भोजपुरियन के सच्चा सहगामी, निशानी बा,
ए में गाँव-गिराँव के सनेसा, भोजपुरी सिनेमा, अउरी ईया-नानी के कहानी भी समाइल बा.
श्री मंतोष कुमार सिंह, पत्रकार और गीतकार, पत्रिका, भोपाल (मप्र)
आठ बरिस से हम पत्रकारिता क्षेत्र में बानीं. देश के छोटका से लेके बड़का अखबार, पत्र-पत्रिका, आकाशवाणी आदि में रचना प्रकाशित-प्रसारित हो रहल बा, लेकिन सगरी रचना हिन्दी में बा. लगभग एक साल पहिले इंटरनेट पर अंजोरिया से भेंट भइल. अंजोरिया से भइल ई मुलाकात हमार साहित्य क्षेत्र में नया अध्याय जोड़ दिहलस. लोगन के भोजपुरी में रचना पढ़के, हमरो अंदर भोजपुरिया खून खौल गइल. हमरो कलम से भोजपुरी शब्दन के कोंपल फुटल और पहिला रचना अंजोरिया पर प्रकाशित भइल. अब अंजोरिया के साथे-साथे भोजपुरी के हमरो कारवाँ निरंतर आगे बढ़त बा. दूसरो जगह पर भी रचना प्रकाशित हो रहल बा. यहां तक कि द संडे इंडियन (भोजपुरी) में भी हमरी नाम के जिक्र भइल. हमरी सफलता के पूरा श्रेय अंजोरिया के बा. अंजोरिया के बारे में हम मात्र इहे कहब कि इ सिर्फ अंजोर करे का काम करत बा. अंजोरिया के सांतवा साल पर हमरी ओर से ढेर सारी बधाई.
कोतवाली - ९, जमुनिया बारा- नेपाल के श्री नूर आलम बादशाह दोहा कतार से
गन्तव्य के तरफ अग्रसर होखs अंजोरिया तू.
पाठक सब के भावना के शिखर चुमऽ तू.
पुरा तोहर इच्छा होखे हमनी खातिर ज्योति झार के
हमेशा दर्पण बनल रहs तू भोजपुरी खातिर साजसंवार के
विश्वासी बनल रहs तू अंजोरिया हरेक पाठक के ऊपर
विश्वासी रहे अंजोरिया कल्पना सब तोहार
शीतल रहे अंजोरिया तोहार भावना
लाखो अरबो बारिस पार करs इहे बा हमर शुभकामना.
श्री देवेन्द्र गिरी, पानीपत (हरियाणा) से
हमरा ई जान के बहुत ख़ुशी भइल की अंजोरिया के सातवां साल पूरा होखे जा रहल बा. anjoria.com के सभे पाठकन आ संपादक जी के हमरा तरफ से बहुत-बहुत हार्दिक बधाई हो. हम anjoria.com पर लगभग डेली visit करेनी. पर हमरा अफ़सोस एह बात के बा की हमरा अंजोरिया के बारे में जानकारी एक साल पहिले भइल. तब से हम अंजोरिया के नियमित रूप से पढेनी. पर आज हमरा अंजोरिया पर देश -विदेश के news के साथ-साथ जीवन क्षेत्र के विविध जानकारी अउर entertainment मिलला से हम बहुत ख़ुशी महसूस करेनी. खासकर भोजपुरिया भाषा अउर ओह क्षेत्र से जुडल समाचार हम बहुत पसंद करेनी. हमरा तरफ से एक बार अउर हार्दिक बधाई एवं शुभकामना बा !!!.
दिल्ली से श्री अजीत तिवारी जी, थावे वाली माता जी के भक्त
अँजोरिया के छठवां वर्षगाँठ पर हमरा तरफ से बहुत बहुत बधाई आ शुभकामना स्वीकार करीं.
अँजोरिया भोजपुरी के सबसे प्रतिष्ठित, सबसे उच्च गुणवत्ता वाला, अउर सबसे ज्यादा भोजपुरिया लोग के प्यार अउर विश्वास पायेवाली आनलाइन पत्रिका हऽ. ई पत्रिका भोजपुरी के हर विधा, हर क्षेत्र, हर वर्ग, हर उमिर के लोग के एक बराबर धेयान राखेला. अपना घर परिवार से दूर देश विदेश में रहेवाला लोग के अपना माटी से जोड़ के राखे में सबसे सक्षम वेबसाइट इहे बा.
एकर सारा श्रेय रउरा के बा जेकरा रातदिन के अथक मेहनत अउर दृढ़ इच्छा से अँजोरिया एह मुकाम पर पहुँचल बा. रउरा के कतनो धन्यवाद दिहल जाव कम बाटे.
हमार इच्छा बा कि
जबतक आसमान में सूरज चाँद चमकत रहे,
तबतक अँजोरिया के खुशबू गमकत रहे.
केहू छपरा, बलिया चाहे अमेरिका रहे,
अँजोरिया धड़कन बन के जियरा में धड़कत रहे.
अंजोरिया दिन दुना रात चौगुना तरक्की करे इहे हमार शुभकामना बा.
दिल्ली से श्री पंकज प्रवीण, भोजपुरी गायक
भोजपुरी उम्मीद के भोर हऽ अंजोरिया.
भोजपुरी हऽ नदी त ओकर ओर हऽ अंजोरिया.
इन्टरनेट पर भोजपुरी के शोर हऽ अंजोरिया.
जादा का कही भोजपुरी के अंजोर हऽ अंजोरिया.
अंजोरिया के छठवाँ सफल वर्षगाठ के शुभकामना
टेक्सास अमेरिका से भोजपुरी एसोसिएशन आफ नार्थ अमेरिका, बाना, के अध्यक्ष आ भोजपुरी के सबसे बड़हन आ सक्रिय सोशल साइट भोजपुरीएक्सप्रेस.कॉम के संचालक श्री शैलेश मिश्रा
राउर लिखल अंजोरिया के पूरा जीवनी पढ़के पुरान याद कुल्ही ताज़ा हो गईल. हम अंजोरिया के बचपन से लेके आजु तक के सफ़र आपन आंखी से देखले बानी. इंटरनेट पर अईसन बहुत कम भोजपुरी वेबसाइट बाड़ी सन जवना के भोजपुरी के प्रति कर्तव्यनिष्ठ आ समर्पित कहल जा सकेला. अंजोरिया के गिनती एहमे बहुत साल से बा आ उम्मीद बा कि आगे भी कई साल तक अंजोरिया भोजपुरी के सेवा करत रही.
सन २००१ में जब हम पढाई करे खातिर अमेरिका पहुंचनी त आपन माटी से दूर कवनो भोजपुरी से जुड़े के साधन ना रहे. सबसे पहिला ग्लोबल भोजपुरी याहूग्रुप के शुरुआत ओही साल भईल रहे आ विनय पाण्डेय जी (रांची) तथा शशि भूषण राय (सिंगापुर) के परिचय मिलल. तब डॉट कॉम बूम के बावजूद एच.टी.एम्.एल में भोजपुरी पर बहुत गिनल-चुनल सामग्री रहे. जब २००३ में अंजोरिया आईल, त हमार पहिला नज़र भोजपुरी पीडीऍफ़ ग्रामर लेसन (व्याकरण पाठ) पर गइल आ भोजपुरी में फॉण्ट देखके मन गद-गदा गईल. बहुते आश्चर्य भईल जब हम सुननी कि अंजोरिया के सम्पादक ओ.पी सिंह जी कवनो सॉफ्टवेर इंजिनियर ना बलुक पेशा से डॉक्टर हवन. तब से लेके आजु तक हमेशा अंजोरिया भोजपुरी के गमक बरकरार रखले बिया आ उतार-चढाव के बादो आपन अस्तित्व बनवले रखलस.
पिछला दस साल में इंटरनेट पर भोजपुरी के विकास-यात्रा के हम बहुत करीबी से देखले आ परखले बानी आ दुनिया के शायदे कवनो भोजपुरी वेबसाइट बा जवना के इतिहास आ योगदान से हम अपरिचित बानी. अंजोरिया मात्र भोजपुरी के वेबसाइट ही ना, भोजपुरी के धरोहर भी बा. सबसे ख़ास बात इ बा कि अंजोरिया हमेशा शुद्ध भोजपुरी भाषा के पाठकन के परोसलस. जे आपन भोजपुरी सुधारल चाहता आ सही व्याकरण के साथ भोजपुरी सीखल चाहता, ओकरा अंजोरिया.कॉम पर जरूर जाए के चाहीं.
अंजोरिया के संचालक बलिया में बाडन आ बलिया जिला में हमार गाँव बा, एहसे भोजपुरी के बढ़त डेग के साथे हमरा लागल कि हम आपन गाँव से भी जुडल बानी, चाहे नेट से ही सही. जहाँ कईगो भोजपुरी वेबसाइट खुलल आ रातों-रात बंद भी हो गईल (जैसे कि भोजपुरीदुनिया.कॉम, लिट्टीचोखा.कॉम, फूलझरी.कॉम..), उहाँ अंजोरिया आजुले टिकल बिया आ जुलाई १८, २००९ के छह साल पूरा कर ली. एह मौका पर हम अंजोरिया के शुभकामना त देते बानी, साथे भोजपुरी के ई ऐतिहासिक वेबसाइट के शत-शत नमन करतानी.
लखनऊ से श्री मनोज श्रीवास्तव, भोजपुरी संसार पत्रिका के संपादक आ भोजपुरिया गुरु का नाम से मशहूर.
अंजोरिया के गुन अइसे त सभे जानत बा कि अन्हरिया से उबारे में ओकर कउनो जोड़ नइखे. ओही तरेह से भोजपुरी के सँउसे दुनिया में पसारे में अंजोरिया डाट काम बेजोड़ बा. हम ई बात कह के कउनो औपचारिकता नइखी निभावत, बलुक एह साइट के छह बरीस पूरा भइला के मउका पर अपना मन के बात सभकरा सोझा राखत बानीं. हम भाई ओ.पी. सिंह के मेहनत, लगन आ समरपन के गवाह बानीं. एह मउका पर उहां के हमार बधाई कबूल करीं आ अपना अंजोरिया से अन्हरिया मेटा के भोजपुरी के आउर आगे बढ़ावे में लागल रहीं. इहे हमार कामना बा.
डबलिन आयरलैण्ड से श्री प्रणीत श्रीवास्तव, साफ्टवेयर इंजीनियर
बहुत बहुत बधाई हो.. अँजोरिया के छह साल पूरा होखे खातिर. आईटी फील्ड में कवनो सहायता के जरुरत पड़ी वेबसाइट खातिर त निसंकोच कहब. सहयोग हमेशा रही. अउर आशा करत बानी कि आगा भी अइसहीं अँजोरिया नं वन भोजपुरी साइट बनल रही.
दुबई से श्री मनीष शर्मा माही, कम्पनी सचिव.
अँजोरिया की छठवीं सालगिरह पर मैं आपकि हार्दिक बधाई देता हूँ. इश्वर इसे लम्बी उमर दे ताकि अँजोरिया अपने दुधिया प्रकाश से सब जगह अँजोर करती रहे. अज्ञानता का माहौल खतम हो और हमारे भोजपुरिया समाज के उत्थान में ये एक महत्वपूर्ण रोल अदा करे. मैं रोजाना आपके इस साइट को विजिट करता हूँ. फीडबैक इसलिये पोस्ट नहीं करता क्योंकि पहले से ही मैं आपको उस समस्या से अवगत करा चुका हूँ. एक बात मैं यहाँ कहना चाहूंगा कि जिस तरह से आप भोजपुरी फिल्मों कलाकारों और उनकी आनेवाली, जानेवाली, ओर करण्ट मूवीज के बारे में जितना विस्तार से लिखते हैं, कहीं कहीं एसा लगता है कि अँजोरिया एक भोजपुरी फिल्म मैगजिन है. बाकी न्यूज जैसे कि टटका खबर में बस आप दो चार लाइन ही लिखते हैं वो भी किसी मे इमेज नहीं मिलता है. लेकिन फिल्म वाले किसी भी लेख में आपको उससे संबंधित चित्र देखने को मिल जायेगा. यह सब कुछ ज्यादा लगता है. अँजोरिया में सब न्यूज बराबर हो तो बहुत अच्छा रहेगा. कुछ कैरियर से रिलेटेड न्यूज हो, कुछ स्पोर्ट्स से जुड़ी खबरे हों, कुछ एसे प्रखर शख्सियत से बातचीत साक्षात्कार हो जिन्होंने अपने मेहनत के बल पे एक मुकाम हासिल किया हो जैसे कि आईएएश, पीसीएस, मेडिकल, इंजीनियरिंग टापर्स वगैरह वगैरह. मेरी किसी भी बात का बुरा मत मानियेगा. अगर कोई बात कहना चाहें तो स्वागत है. एक अनुरोध और है, सालगिरह के दिन शुभकामना संदेश में मेरा बस शुभकामना संदेश ही पोस्ट करियेगा बाकी बातों को प्लीज पोस्ट नहीं करेंगे.
रक्सौल से कुमारी पिंकी नाज
ओपी सर, सलाम.
हम बहुत पहिले शुभकामना संदेश भेजले रहीँ. लेकिन अबहीं तक लिस्ट में हमार नाम पता कुछुवो नइखे. शायद गलती राउर बा कि हमार पता ना. फिर भी हम एक बार फे से शुभकामना संदेश भेज रहल बानीं. मेहरबानी कर के जल्दिये हमार शुभकामना पोस्ट कर देहम.
सरलाही नेपाल से श्री जीवन बवाल
गोड़ लाग रहल छी.
अंजोरिया के वार्षिक उत्सव पर हम बहुत बहुत शुभकामना दे रहल छी. लाखो करोड़ो बरिस पार करत अहाँ के अँजोरिया, ई हमर भीतरी दिल से प्रार्थना छई. एक बात जे अहाँ बार बार कही छी कि अंजोरिया नम्बर वन साइट नई छिया, ई हमरा नीक नई लागत, के कह रहल छई कि ई साइट नम्बर वन नय छई? इहा त डेली टटका टटका खबर देखे के मिल रहल छई. एना दोसर कवनो साइट पर नय देखे के मिलल आज तक. से हम अहाँ से रेक्वेस्ट कर रहल छी कि एहन बात करके हमरा दुखी नय बनाऊ आज से. अन्त मे फेर से शुभकामना.
भोपाल से कुमारी नीतिका गोगूला
Anjoria is a very useful site for those interested to learn Bhojpuri.
Now that it is stepping into another year, what I can only say is a huge thanks to the team of Anjoria.
May the site always be successful in adding further sheen to the ancient,indigenous Bhojpuri language.
Congratulations for the accomplishment.
Seeking your blessings,
अँजोरिया ग्रूप के सदस्य श्री शम्भुनाथ
हमार शिवशंकर भोलेनाथ से निहोरा बा कि अँजोरिया के अँजोर जुग जुग तक कायम रहे अउर रउरा परिवार पर माई के आशीर्वाद के हाथ हमेशा बनल रहे.
भोजपुरी एक्सप्रेस नेटवर्क के श्री सुरेन्द्र ओझा
Anjoriya ke 6 saal poora hokhala ke awasar par hamara taraf se dher sara Badhayee ba.
Aisahi raua anjoriya ke apna sange leke dheere dheere aage badhat rahi ehe hamar shubhekchha ba.
भोजपुरी एक्सप्रेस नेटवर्क पर श्री मनीष
शायदे कवनो भोजपुरी भाषा प्रेमी होई जे अँजोरिया नाम से अनजान होई. अँजोरिया आज अपना परिचय के मोहताज नइखे. हम आज भी आपन पहिला दिन याद करेनी जब वेबसाइट पर अँजोरिया देखले रहनी. ओहजा हम शैलेश भैया से भी मिलनी. हम डेली अपना कम्प्यूटर के डेस्क पे एगो पेपर स्टिक चिपका के राखीं कि हमके केतना बजे आनलाइन होखे के बा आ अँजोरिया विजिट करे के बा. उहो एगो दौर रहे.
हमार बहुत ढेर सारा शुभकामन बा अँजोरिया खातिर. दिन दूना प्रगति करे. लम्बा उमिरहोखे आ सबसे बढ़के आपन नाम के इज्जत बनवले रहे. जैसे नाम अँजोरिया बा, वइसहीं फर जगहा आपन दुधिया प्रकाश ज्ञान के प्रकाश फइलवले रहे.
Dear Editor Sahab,
Namaskar.
On this 7th birthday of Anjoria, we would like to extend our whole hearted wishes not just to you but the entire Bhojpuriya Samaj. It’s a new beginning of the website as well as a whole bundle of happiness for all the people like us who stay away from our very own Bhojpuri land.
Whatever you have done single – handedly is indeed commendable. Your website has given a new life to this very sweet and pure language as it has been able to keep pace with the ever changing technological world. Infact, we would say that Anjoria has been successful in bringing the anjor in Bhojpuri today.
Its just because of you that we can keep in touch with the day to day happenings at our place. We can very well understand that in a profession like yours, it must be very difficult to manage all these things. But, we need people like you who work for the language not for their own profit but for the growth of the language itself…to keep the language alive wherever we are.
So Sir, if we can do even a bit for the website, kindly let us know. It would be an honour to serve Bhojpuri in whatever way we can.
Finally, once again we would congratulate you on the successful completion of 7 years of your website. The number of viewers is definitely a proof of your efforts. Keep up the spirit.
हम आ गइनी आपन माटी से दूर जरूर
पर माटी के सुगन्ध अबहूँ आवेला.
हमरा से हमार भाषा में बतियावेवाला इहाँ केहू नइखे
पर हमार अँजोरिया हमार भाषा से रोज हमरा मिलवावेला.
Hats off to you editor. Thank you so much.
Regards,
Shashvat Singh (Brother from Anand) and Yashasvi Singh (Sister from Bhopal)
सम्पादक का तरफ से धन्यवाद
अँजोरिया के छठवां सालगिरह पर सुधी पाठकन से मिलल राय, सलाह, शुभकामना, आलोचना सब सिर माथे. मनीए जी के आग्रह का बावजूद हम उनकर पूरा बात प्रकाशित कइले बानी काहे कि हम जानत बानी कि अँजोरिया के ढेर सारा पाठक ओह बात से सहमत होखिहन.
शुभकामना के मतलब झूठ प्रशंसा ना होला. जहाँ जरुरी बुझाव तहाँ कमी देखावलो शुभचिन्तक के काम होला, शुभ कामना में शामिल होखे लायक होला. बाकिर बहुत कुछ हम अकेले काम कइला का चलते ना कर पाईं.
राउर
ओमप्रकाश
भोजपुरी एक्सप्रेस नेटवर्क से कुलदीप कुमार श्रीवास्तव, पूर्वांचल एक्सप्रेस
आपके बहुत बहुत बधाई, अँजोरिया छह साल से भोजपुरी लोगन के जीवन अँजोर कर रहल बा. आपका भोजपुरी समाज हमेशा आभारी रहेगा!
Nirmal Anand from Delhi
1st of all I would like to say sorry because i am sending mail today, I should have sent it and say congrats earlier, but am sorry for delay as I was not in touch of the net. I know myself how much this site has helped me, no one can imagine. Congratulation on Anniversary of anjoria.com I pray to God, and I will pray always, that this site achieves the highest position in the whole universe.


text:
कालका एक्सप्रेस दुर्घटनाग्रस्त सौ आदमी मरले
काल्हु फतेहपुर जिला के मलवां स्टेशन का लगे हावड़ा से कालका जात कालका मेल के इंजन आ तेरह गो डिब्बा पटरी से उतरि के पलटि गइल आ एक दोसरा में गुत्मथगुत्था हो गइल जवना में करीब एक सौ सवारियन के मरे के अनेसा बतावल गइल बा हालांकि सरकारी तौर पर सत्तर आदमी के मौत मानल गइल बा. रेल मंत्रालय के काम आजुकाल्हु हमनी के प्रधानमंत्री का जिम्मे बा आ उहाँ के जिम्मेदारी से पूरा देश अबले परिचित हो चुकल बा. अबहीं ऊ मंत्रियन के फेर बदल करे में लागल बाड़े. एहसे रेलवे के अधिकारियने का जिम्मा घटना के जानकारी लेबे आ बचाव कार्य के जिम्मेदारी सँउप दिहल गइल. बतावल जात बा कि इमरजेन्सी ब्रेक लगवला का चलते ई दुर्घटना भइल.
अगिला हफ्ता से गाजियाबाद से दिल्ली तक मेट्रो रेल
सोलह जुलाई से गाजियाबाद आ दिल्ली का बीच मेट्रो रेल सेवा शुरू कर दिहल जाई. उद्घाटन मुख्यमंत्री मायावती करीहें. पहिले ई सेवा नौ जुलाई से शुरु होखे वाला रहल बाकिर मेट्रो सुरक्षा आयुक्त से प्रमाण पत्र ना मिलला का चलते एकरा के एक हफ्ता टार दिहल गंइल.
सॉलिसिटर जनरल के इस्तीफा
देश के सॉलिसिटर जनरल गोपाल सुब्रह्मणियम काल्हु अपना पद से त्यागपत्र दे दिहले काहे कि कपिल सिब्बल का खिलाफ दायर मुकदमा में केन्द्र सरकार एगो निजी वकील के सेवा लेबे के फैसला लिहले बिया. सॉलिसिटर जनरल के एह पर आपत्ति बा काहे कि ई फैसला उनुका से राय लिहले बिना कइल गइल बा आ एहसे एह संवैधानिक पद के मर्यादा घटल बा. गोपाल सुब्रह्मणियम के मनावे के कोशिश हो रहल बा.
धोनी डेरा गइले आ मैच ड्रा हो गइल
वेस्ट इंडीज का साथे चल रहल तिसरका टेस्ट मैच काल्हु एह चलते ड्रा हो गइल कि कप्तान धोनी फैसला कइलन कि जीते खातिर ना खेल के ड्रा करे खातिर खेले के बा. एह तरह से एगो जीते लायक मैच कप्तान के गलत फैसला का चलते ड्रा हो गइल आ धोनी अतने से खुश बाड़न कि उनुका कप्तानी में एगो अउरी टेस्ट सीरीज जीत लिहल गइल. एह टेस्ट में भारत के जीते खातिर ४७ ओवर में १८० रन बनावे के रहल.


text: राष्ट्रीयता: सभी अफ़ग़ानिस्तान अल्बानिया एलजीरिया अमेरिकी समोआ अमेरिकन वर्जिन आइलैंड्स एंडोरा अंगोला एंगुइला अंतिगुया और बार्बूडा अर्जेंटीना आर्मीनिया अरूबा ऑस्ट्रेलिया ऑस्ट्रिया आज़रबाइजान बहामा बहरीन बांग्लादेश बारबाडोस बेलोरूस बेल्जियम बेलीज़ बेनिन बरमूडा भूटान बोलीविया बोनेयर बोस्निया हर्जेगोविना बोत्सवाना ब्राज़िल ब्रिटिश भारत ब्रिटिश वर्जिन आईलैन्ड्स ब्रुनेई दारुस्सलाम बुल्गारिया बुर्किना फासो बुस्र्न्दी कंबोडिया कैमरून कनाडा केप वर्ड केमन द्वीपसमूह केन्द्रीय अफ़्रीकी गणराज्य काग़ज़ का टुकड़ा चिली चीन चीनी ताइपे (ताइवान) क्रिसमस द्वीप कोलंबिया कोमोरोस कांगो कुकिनसेलन कोस्टा रिका कोटे डी आइवर क्रोएशिया सीएसएसआर क्यूबा कुराकाओ साइप्रस चेक गणतंत्र डीडीआर डेनमार्क जिबूती डोमिनिका डोमिनिकन गणराज्य डॉ कांगो पूर्वी तिमोर इक्वेडोर मिस्र एल साल्वाडोर इंगलैंड भूमध्यवर्ती गिनी इरिट्रिया एस्तोनिया इस्वातिनि इथियोपिया फ़ॉकलैंड आइलैंड फ़ैरो द्वीप माइक्रोनेशिया के संघीय राज्य फ़िजी फिनलैंड फ्रांस फ्रेंच गयाना गैबॉन जॉर्जिया जर्मनी घाना जिब्राल्टर यूनान ग्रीनलैंड ग्रेनेडा ग्वाडेलोप गुआम ग्वाटेमाला ग्वेर्नसे गिन्नी गिनी-बिसाऊ गुयाना हैती होंडुरस हांगकांग हंगरी आइसलैंड भारत इंडोनेशिया ईरान इराक आयरलैंड मैन द्वीप इजराइल इटली जमैका जापान जर्सी जॉर्डन जुगोस्लावियन (एसएफआर) कजाखस्तान केन्या किरिबाती कोरिया, उत्तर कोरिया, दक्षिण कोसोवो कुवैट किर्गिज़स्तान लाओस लातविया लेबनान लिसोटो लाइबेरिया लीबिया लिकटेंस्टाइन लिथुआनिया लक्समबर्ग मकाओ मैसेडोनिया मेडागास्कर मलावी मलेशिया मालदीव माली माल्टा मारियाना द्वीप समूह मार्शल द्वीप समूह मार्टीनिक मॉरिटानिया मॉरीशस मैयट मेक्सिको मोलदोवा मोनाको मंगोलिया मोंटेनेग्रो मोंटेसेराट मोरक्को मोजाम्बिक म्यांमार नामिबिया नाउरू नेपाल नीदरलैंड नीदरलैंड्स एंटाइल्स नीदरलैंड पूर्वी भारत न्यूकेलेडोनियन न्यूजीलैंड निकारागुआ नाइजर नाइजीरिया नियू उत्तर मैसेडोनिया उत्तरी आयरलैंड नॉर्वे ओमान पाकिस्तान पलेस्टिना पलाउ पनामा पापुआ न्यू गिनी परागुआ पीपुल्स रिपब्लिक ऑफ कांगो पेरू फिलीपींस पोलैंड पुर्तगाल प्यूर्टो रिको कतर रियूनियन रोमानिया रूस रवांडा सारलैंड संत मार्टिन समोआ सैन मैरीनो साओ टोमे और प्रिंसिपे सऊदी अरब स्कॉटलैंड सेनेगल सर्बिया सर्बिया और मोंटेनेग्रो सेशल्स सेरा लिओन सिंगापुर सिंट मार्टेन स्लोवाकिया स्लोवेनिया सोलोमन इस्लैंडस सोमालिया दक्षिण अफ्रीका दक्षिणी सूडान स्पेन श्री लंका सेंट किट्स एंड नेविस सेंट लूसिया सेंट विंसेंट और ग्रेनाडीन सूडान सूरीनाम स्वाजीलैंड स्वीडन स्विट्ज़रलैंड सीरिया ताहिती तजाकिस्तान तंजानिया थाईलैंड गाम्बिया तिब्बत जाना टोंगा त्रिनिदाद और टोबैगो ट्यूनीशिया टर्की तुर्कमेनिस्तान तुर्क- और कैकोसिंसेल्नी तुवालू यूडीएसएसआर युगांडा यूक्रेन संयुक्त अरब अमीरात यूनाइटेड किंगडम संयुक्त राज्य अमेरिका उरुग्वे उज़्बेकिस्तान वानुअतु वेटिकन वेनेजुएला वियतनाम वेल्स पश्चिमी सहारा यमन यूगोस्लाविया (गणराज्य) ज़ैरे जाम्बिया ज़ांज़ीबार जिम्बाब्वे


text:
खेल से पहिले खेला शुरु हो गइल
कॉमनवेल्थ गेम्स शुरु होखे से पहिले बरखास्तगी आ इस्तीफा के खेला शुरु हो गइल बा. जस जस तारीख नियराता तस तस नया नया भ्रष्टाचार के खबर बहरी निकलल जात बा. आजु आयोजन समिति के दू गो पदाधिकारियन, टी एस दरबारी आ संजय महिन्द्रू, के निकाल दिहल गइल जवना लोग के नाम खास कर के सामने आइल रहे. समिति के कोषाध्यक्ष अनिल खन्नो इस्तीफा दे दिहले जब ई कबर सामने आइल कि उनका बेटा के टेनिस कोर्ट बिछावे के ठीका मिलल बा. खेल अबही चालू रही काहे कि अउरियो खबर सामने आवे वाली बाड़ी स.
वित्तमंत्री का लगे मार्केटिंग के कॉल चहुँपल त संचार मंत्री के कान खड़ा हो गइल
आम आदमी जमाना से टेलीमार्केटिंग वालन से परेशान बा जे टाइम कुटाइम फोन कर कर के परेशान करत रहेले स. कहे के त व्यवस्था बा कि डू नाट डिस्टर्ब में आपन नंबर चढ़वा लीं बाकिर कई बेर कोशिशो का बाद हमार नंबर ना चढ़ सकल. अब जब वित्तमंत्री प्रणव मुखर्जी के टेलीमार्केटिंग वाला फोन चहुँपल त संचार मंत्री ए॰ राजा आदेश जारी कर दिहलन कि एह पर रोक लगावल जाय. मजा के बात ई रहल कि वित्त मंत्री के जवन फोन मिलल रहे ऊ उनका के घर खरीदे के कर्जा देबे के बात करत रहुवे!
मुस्लिम सशक्तिकरण के पैरवीकार बनल भाजपा
भाजपा के राष्ट्रीय अध्यक्ष नीतिन गडकरी प्रधानमंत्री के चिट्ठी भेज के उनकर ध्यान वक्फ संपत्ति के लूट खसोट रोके का तरफ दिअवले बाड़न. उनकर कहना बा कि अगर सवा लाख करोड़ के बक्फ संपत्ति के सही इस्तेमाल कइल जाव त सालाना बारह हजार करोड़ तक के आमदनी हो सकेला जवना से मुसलमानन के सशक्तिकरण खातिर स्कूल कालेज खोलल जा सकेला, रोजगारपरक शिक्षा डिआवल जा सकेला. बाकिर सवाल ई बा कि वक्फ संपत्ति के सही इस्तेमाल होखे लागे त मुस्लिम राजनीति कइसे चली, दोसरे आ फेर हिन्दू धार्मिक संस्थानन के आमदनी के इस्तेमालो के सवाल उठी, ओकरा पर का कहब?
जरदारी के इंगलैण्ड यात्रा में शतरंजी चाल
पाकिस्तान में हो रहल विरोध का बावजूद जरदारी इंगलैण्ड पहुँच गइले बाकिर ऊ प्रधानमंत्री कैमरुन का सरकारी आवास पर ना रुकिहें. अइसन कर के ऊ अपना तरीका से विरोध जता दिहले. दोसरा तरफ पाकिस्तानी मूल के ब्रिटिश सांसद जरदारी से भेंट करे ना गइले आ कहले कि उनका पाकिस्तान वापिस चल जाये के चाहीं जहवाँ बाढ़ से तबाही भइल बा. एगो दोसरा खबर में बतावल गइल बा कि पाकिस्तान के प्रधानमंत्री गिलानी जब बाढ़ वाला इलाकन के दौरा पर गइले त एगो नकली शिविर लगा के उनका से सहायता के चेको बटवा दिहल गइल.
सोन नदी के पानी के बेजा इस्तेमाल पर यूपी सरकार के नोटिस भेजल गइल
एगो याचिका से जब पटना हाईकोर्ट के मालूम भइल कि सोन नदी के पानी के यूपी सरकार रोक लिहले बिया आ ओकरा के बिजली बनावे खातिर एनटीपीसी के सि्गरौली प्लान्ट खातिर भेज देत बिया त कोर्ट यूपी सरकार के नोटिस भेज के पूछले बिया कि ऊ बतावे कि अइसन काहे भइल. देश के जल नीति का मुताबिक सोन नदी के पानी पिये खातिर, सिंचाई खातिर, जल विद्युत उत्पादन खातिर, जल परिवहन खातिर इस्तेमाल होखला का बाद बचे तबे कवनो थर्मल प्लाण्ट के दिहल जा सकेला.
खाली दहेज मँगला खातिर सजा ना दिहल जा सके
एगो मुकदमा में फैसला देत सुप्रीम कोर्ट कहले बा कि खाली दहेज मँगला खातिर केहू के सजा ना दिहल जा सके. ई साबित होखल जरुरी बा कि महिला के मौत से ठीक पहिले ओकरा पर दहेज खातिर अत्याचार कइल गइल रहे जवना चलते ओह महिला के मौत हो गइल. एगो दोसर खबर ई बा कि केन्द्र सरकार कानून बनावे जा रहल बिया जवना का बाद इज्जत का नाम पर अपना बेटी बहिन के हत्या करे वालन के कड़ा सजा दिहल जा सकी.
काश्मीर समस्या पर बतियावे खातिर आडवाणी मनमोहन सिंह से भेंट कइलन
काश्मीर में चल रहल लगातार हिंसा से चिन्तित लालकृष्ण आडवाणी आजु प्रधानमंत्री मनमोहन सिंह से भेंट कइलन आ सलाह दिहलन कि काश्मीर के हालात काबू में ले आवे खातिर केन्द्र के दखल देवे के चाहीं. भाजपा एह बाति से अउरी चिन्तित बिया कि अलगाव वादी आ बवालियन का दबाव में सरकार काश्मीर में सेना के मौजूदगी कम करे जा रहल बिया. उनका साथे सुषमा स्वराज आ अरुण जेटली ओ रहलन.
ट्विन टावर वाली जगहा पर मस्जिद बनावे के विरोध हो रहल बा
अमेरिका का न्यूयार्क शहर में मुस्लिम आतंकी हमला में बरबाद हो गइल ट्विन टावर वाली जगहा पर एगो मस्जिद खड़ा करे के ओहिजा के लोग बहुते विरोध कर रहल बा. कहत बा लोग कि एकरा से ओह हमला में मराइल लोग के अपमान होखी.
अमेरिका का फायदा खातिर ओबामा भारत आ चीन के मुकाबिला करीहें
अमेरिका के राष्ट्रपति बराक ओबामा एह बात पर चिन्ता जतवले बाड़न कि कुछ कंपनी अपना मुनाफा खातिर अमेरिका के नागरिकन से रोजगार छीन के कम तनखाह पर काम करे के तइयार भारतीय आ चीनी कामगारन के दे रहल बाड़े. ओबामा कहलन कि प्रदूषण मुक्त उर्जा खातिर पैदा होखे वाला रोजगार के अमेरिका से बाहर ना जाये देबे खातिर ऊ हर वाजिब काम करीहन. एही चलते अमेरिका के व्यापार कानूनन में बदलाव ले आवल जा रहल बा.
खेल का दुनिया से
श्रीलंका के ४२५ रन का जवाब में भारत अपना पहिला पारी में ४३६ रन बनवलसि आ ओकरा बाद श्रीलंका के दूसरका पारी में ४५ रन दे के दू गो विकेट चटका दिहलसि. वीरेन्द्र सहवाग आपन सेंचुरी त बनइबे कइलन अपना गेंदबाजी से श्रीलंका के दू गो विकेटो चटका दिहलन.
हॉकी इण्डिया का चुनाव में परगट सिंह के हरा के ८२ साल के विद्या स्टोक्स जे अन्तरिम अध्यक्ष रहली फेर से अध्यक्ष चुना गइल बाड़ी. विद्या स्टोक्स राजनीति के खिलाड़ी हई
खेल मंत्रालय एशियाई खेल के प्रस्ताव ठुकरा दिहलसि. कहलसि कि अतना बड़ आयोजन के निर्णय बहुते सोच विचार के कइल जाला. भारतीय ओलम्पिक संघ २०१९ का एशियाई खेलन खातिर दावा करे चाहत रहुवे.


text:
पिछला दिने उदित नारायण, कुमार अन्ना, के रामजी सिंह, अझय सिंह वगैरह का मौजूदगी में डी॰एस॰ फिल्म्स इन्टरटेनमेंट के बनावल भोजपुरी फिल्म “फौजी” के खास स्क्रीनिंग करावल गइल. फिल्म के खास कलाकारन में नवोदित अभिनेता शिवम तिवारी, रानी चटर्जी, मनोज टाइगर, विनय बिहारी, प्रिया शर्मा, सधीर दलवी, माया यादव, दीपक भाटिया, समीर शेखम संजु श्रीवास्तव, आ मेहमान भूमिका में सुदीप पाण्डेय के नाम शामिल बा. फिल्म के निर्देशन पराग पाटिल कइले बाड़न आ संगीत राज सेन आर पी ठाकुर के बा. बिहार आ पंजाब में फिल्म जल्दिये रिलीज होखे जा रहल बिया.
(स्रोत – समरजीत)


text:
आखिर ऊ होइये गइल जवना के होखे के उमेद ना रहल. चउहत्तर साल के एगो बूढ़ अपना जिद्द से सरकार के झुका दिहलसि. सरकार अन्ना से निपटे में हर ऊ गलती कइलसि जवन कवनो मदान्ध सत्ता के मद में कर सकेला. पहिले त सोचलसि कि एह बूढ़ से का होई. बड़ बड़ भूत कदम तर रोवसु आ मुआ माँगे पुआ. एगो नेता डींगो हकले रहलन कि अन्नो का साथ उहे होई जवन बाबा रामदेव का साथे भइल रहुवे.
बाकिर सरकार के हर दाँव उलुटा पड़त चलि गइल. अन्ना के तू तड़ाम कर के नाम लिहल गइल, भ्रष्टाचार में मूड़ी से गोड़ तकले डूबल बतावल गइल. ओकर हर छोट बड़ माँग के अनसुनी कइल गइल बाकिर ई जिद्दी बूढ़ आपन हर बाति मनवाववत चलि गइल. आ जब शनिचर का दिने संसद में बहस होत रहल त एगो सांसद सवाल तक उठवलनि कि आखिर ऊ कवन ताकत हऽ जवना का बल पर एगो चउहत्तर वरीस के बूढ़ बारह दिन से भुखाइल रहला का बादो शेर का तरह दहाड़त बा. अपना अन्दाज में अन्ना ओह सांसदो के आपन जबाब दे दीहले. कहलन कि दस दस गो बच्च पैदा करे वाला का जानी कि ब्रह्मचर्य में कतना ताकत होला.
सरकार सोचले रहल कि बिना पार्टी पउवा वाला ई आदमी चंद लोग का सहारे कइसे आपन आंदोलन चला पाई. एही सोच में ऊ अन्ना के अनशन करे से पहिलही गिरफ्तार कर लिहलसि आ उनुका सहयोगियन के, जिनका के मीडिया टीम अन्ना के नाम दे दिहलसि, गिरफ्तार कर के जेल में डाल दिहलसि. ओकरा बाद जवन भइल तवना से इहे लागल कि अन्ना आ उनुकर टीम एह दाँव के काट पहिलही से सोच के रखले रहुवे. दिने भर में जवन समर्थन उफनाइल ओकरा के देखत सरकार के हाथ गोड़ फुला गइल आ ओहि दिने अन्ना के रिहाई के आदेशो जारी कर दिहलसि.
बाकिर कहल जाला नू कि “खुदी को कर बुलन्द इतना कि हर तहरीर के पहले, खुदा बन्दे से खुद पूछे बता तेरी रजा क्या है ?” सरकार के मालूम ना रहल कि अन्ना के रिहाई से पहिले उनुका से पूछलो चाहत रहुवे. अन्ना जेल से निकले से इन्कार कर दिहले. दिल्ली पुलिस जब पन्द्रह दिन खातिर रामलीला मैदान में अनशन करे के अनुमति दे दिहलसि आ प्रशासन रात दिन एक करके रामलीला मैदान के रैली लायक बना दिहलसि तब अन्ना जेल से निकललन आ पूरा जुलूस का साथे रामलीला मैदान चहुँपलन.
एह बारह दिन में सरकार के त बारह करम भइबे कइल कुछ अउरियो लोग के हवा निकल गइल. संसद एक सुर से अन्ना से अनशन तूड़े के अपील कइलसि बाकिर अन्ना तबले अनशन तूड़े के तइयार ना भइलन जबले संसद में उनुका मुद्दा पर प्रस्ताव पास ना हो जाव. कुछ लोग एकरा के संसद के अवमानना कहल, कुछ लोग अड़ियल रवैया, कुछ लोग कुछ अउर. कहल गइल कि एक बेर अइसन हो गइल त हर बेर केहू ना केहू आपन माँग लेके चलि आई. कहे वाला ई नइखे सोचत कि हर आदमी अन्ना ना होला, हर आदमी का लगे अतना धीरज भा जनता के दिल से संवाद करे के ताकत ना होला, आ सबले बड़ बाति कि हर आदमी का साथे मीडियो अइसे ना आवेले.
खैर, जवन भइल तवन नीमन भइल. तय हो गइल कि जनता संसद से उपर होले आ संसद जनता के हर बात माने खातिर होले आपन बाति मनवावे खातिर ना. भ्रष्टतंत्र पर अधूरे सही बाकिर लोकतंत्र के ई जीत देश के आगा बढ़ावे में बहुते कारगर साबित होखी,
इहे उम्मीद कइल जाव.
वंदे मातरम् !


text:
सिनेमा भोजपुरी के एगो परम्पराबन गइल बा कि गायक से अभिनेता बनल सितारन के लोग बहुते सफल बना देला. हालांकि गायक नाहियो रहल बहुते स्टार बाड़न जइसे कि सुपरस्टार रवि किशन, मनोज पांडे, धीरज पंडित, विक्रांत सिंह, मनोज द्विवेदी वगैरह. अब एगो अउरी गायक अभिनय का मैदान में उतरल बाड़े आ ऊ हउवन विजय वर्मा जिनकर नाम आजु काल्हु लोग का जुबान पर चढ़े लागल बा.
उत्तर प्रदेश के रहेवाला विजय वर्मा अपना फिल्मी पारी के शुरूआत कइलन दिनेश यादव निर्देशित आ आदिशक्ति एंटरटेनमेंट बॅनर के तहत बनत फिल्म “धड़के ला तोहरा नामे करेजवा ” से. एह पहिलके फिलिम में उनुका अभिनेत्री रानी चटर्जी का साथे नैन मटक्का करे आ इश्क करे के मौका मिल गइल.
एह फिल्म मे कलुवा नाम से मशहूर अरविंद अकेला पहिला बेर एगो दमदार रोल मे विजय वर्मा का साथे लउकीहें. ख़ूँख़ार खलनायक संजय पांडे के भूमिको अहम बा एहमें. बाकी कलाकारन में नीरज राज पॉडेल, उमेश सिंह, गोपाल राय, अयाज़ ख़ान, आनंद मोहन, रत्नेश बरनवाल आ आईटम क्वीन सीमा सिंह बाड़ी.
( अपना न्यूज के रपट से)


text:
प्यार में आदमी आपन विवेक भुला देला, निमन बाउर, आपन पराया के समुझ प्यार का सोझा छोट हो जाले. भोजपुरी के नयी नवेली अदाकारा रानू पाण्डे का साथे कुछ अइसने भइल बा. भोजपुरी के एक्शन स्टार अजय दीक्षित से दिल लगाके ऊ बागी बन गइल बाड़ी आ अपना प्यार के हर हाल में पावल चाहत बाड़ी. कत्थक नृत्य में पारंगत रानू हाल ही में भोजपुरी फिल्म जगत में डेग धइले बाड़ी आ उनुकर पहिलका फिल्म ह डॉक्टर जे.एन.फिफ्टी सिस प्रोडक्शन अउर ए जे एम फिल्म्स व स्कूल डिविजन के प्रस्तुति फिल्म “बागी” जेकर निर्माता एआर.एस. सरकार, शकील खान आ मंसूर आज़मी हउवें. छोटका परदा के कई शो, जइसे कि रावण , सीआईडी वगैरह में जलवा बिखेर चुकल रानू एह फिल्म में अजय दीक्षित के प्रेमिका बनल बाड़ी. फिल्म में अजय मजदूरन के इन्साफ दिआवे खातिर बागी बनल बाड़े आ रानू के मकसद अपना प्रेमी के हर भूमिका में साथ निभावे के बा.
रानू बतावत बाड़ी कि बागी भोजपुरी के दोसरा फिलिमन के तरह नइखे काहे कि पहिला बेर कवनो भोजपुरी फिल्म में ईंट भट्ठा पर काम करे वाला मजदूरन के शोषण देखावल गइल बा. बहरहाल लखनऊ के एह शाहजादी खातिर “बागी” सिनेमा के केवाड़ खोल दिहले बा. खाली बागी के यूनिटे के लोग ना बलुक जेही एकर शो रील देखले बा सभे रानू के तारीफ के पुल बान्हत बा. फिल्म के दोसरा खास कलाकारन में विजय खरे, सीमा सिंह, श्रवण कुमार सक्सेना शामिल बाड़े. राज इन्द्र राज के मधुर संगीत से सजल एह फिल्म के गीतकार साहिल सुल्तानपुरी आ पवन मिश्रा हउवें. डॉ. अशोक जैन आ अनीता जैन द्वारा प्रस्तुत फिल्म “बागी” जल्दिये रिलीज होखे वाली बा.
(स्रोत – उदय भगत)


text:
समय अवकलन
चिन्हसंपादन
समय अवकलन के लउकावे ला कय गो चिन्ह के परयोग कइल जाला जेहमे सभे से सरल लेबनीज के चिन्ह हऽ:
भौतिकी मे एगो आउर चिन्ह के परयोग होखेला जेवना मे फलन के ऊपर एगो बिंदू लगाई के होकर समय अवकलन के लऊकावल जाला आ हेकरा न्यूटन के चिन्ह कहल जाला:
उंच समय अवकलनो के परयोग होखेला। समय के सापेक्ष मे दोसरका अवकलन के अइसे लिखल जाला:
जेकर छोटहन रूप हऽ।
कोनो सादिक जइसे:
के समय अवकलन के होकर घटक सभ के समय अवकलन से बने वला सदिक होखेला:
भओतिकी मे परयोगसंपादन
समय अवकलन भौतिकी के एगो चिन्हल सिधांत हटे, कोनो बदलत स्तिथि सदीक ला होकर समय अवकलन वेग आ दोसरका समय अवकलन परवेग होला। कबो कबो आऊरो ऊंच अवकलन के परयोग होखेला: समय के सापेक्ष मे स्तिथि के तीसरका अवकलन के जरक कहल जाला। गति के लेखाचित्र आउर अवकलन देखीं।
भओतिकी मे बहुते बेसी समीकरन सभ मे समय के सापेक्ष पहिलका चाहे दोसरका अवकलन होला।भौतिकी के ढेरे मत्रक एक दोसरा के समय अवकलन होखेलऽसन:
- बर वेगमान के समय अवकलन बा।
- तागत ऊर्जा के समय अवकलन बा।
- बिद्युत धार बिद्यूत भार के समय अवकलन बा।
आ अईसन अईसन ढेरे मात्रक हवऽसन।
भओतिकी मे सदिक सभ के समय अवकलन कय हाली सोझा आवेला जइसे वेग। अईसन अवकलन मे सदिक के मान अउरी दिसा दून्नो समय प नीरभर होखेला।
उदाहरन : बृतिय गतीसंपादन
उदाहरन बदे, मान लिहीं की एगो कन गोल बांट प चलऽता। होकर स्तिथि सदिक से लउकावल जाता, तऽ ओह कन के ध्रुवीय स्तिथि निर्देशांक हई होई:
उदाहरन बदे, मान लिहीं की θ = t, तऽ कोनो छन स्तिथि होई:
ई रूप देखावऽता की r(t) से लउकावल गति एगो r त्रीज्या के बृत प होखऽता।
गती के इहो रूप ले वेग निकारल जा सकेला, जेवन की एह रूप के समय अवकलन होई। कोनो सदिक के समय अवकलन होकर घटक सभ के समय अवकलन ले बनल सदिक होखेला। एहिसे एहिजा वेग सदिक हई होई:
एहिसे बृतिय गति मे भले स्तिथि ना बदले बाकिर वेग सुन्ना ना होखेला। वेग अउरी स्तिथी सादिक महे ९०° के कोन बनेला, जेकरा अदिक गुना ले सिध कईल जाई सकेला।
तब परवेग वेग के समय अवकलन होई:
एह परवेग सदिक के दिसा अक्ष देने होला जेकरा केंद्रक परवेग कहल जाला।


text:
दिल्ली में भइल एगो साँच घटना पर बने जात फिल्म ‘‘पिरितिया तोहरे नाम’’ के मुहुर्त पिछला दिने मलाड़ के मिरांडा हाउस में कइल गइल. एह मौका पर सगरी कलाकार मौजूद रहलें. लोटन इंटरटेमेंट के प्रस्तुति आ लेखक-निर्माता मनोज कुमार (देवा) आ निर्देशक अंजन वी गोस्वामी के ई फिल्म एगो अनोखा बाकिर साँच घटना पर बनल प्रेम कहानी होखी. एकर शूटिंग मुंबई के अलावा उमरगाँव के लोकेशनन पर कइल जाई. फिल्म के मुख्य कलाकार रहीहें कुणाल सिंह, मनोज कुमार (देवा), सुदीप पाण्डे, कल्पना शाह, श्री कंकानी, गोपाल रॉय, बृजेश त्रिपाठी, विपिन सिंह, बीरबल, मनमौजी, मुश्ताक खान, अरूण बक्शी, राज शेख, के.के. गोस्वामी, बाल कलाकार पायल रॉय अउर यश गोस्वामी. धनंजय भट्ट आ रामचरण के लिखल गीतन के संगीत दिहले बाड़ें राजेश घायल. छायांकन राहुल सक्सेना करीहें. अग्निसाक्षी, दलाल, गुलाम-ए-मुस्तफा, युगपुरूष जइसन बड़की हिन्दी फिलिमन के सहायक निर्देशक रहल अंजन वी गोस्वामी पहिला बेर स्वतंत्र हो के निर्देशन करीहें.
(अपना न्यूज के रपट)


text:
– ओ. पी. सिंह
महफिल अपना शबाब पर रहुवे. नाच मण्डली के मलकिनी साज वालन का पीछे बइठल नचनियन के जोश बढ़ावत रहली. मसनद के सहारा लिहले बाबू साहब नाच के आनन्द लेत रहलन. नाचत लउण्डा गाना उठावे आ कुछ कुछ देर पर बाबू साहब के धेयान खींचे के कोशिश करत रहुवे. बाकि बाबू साहब ओकरा पर धेयाने ना देत रहलन. महफिल में चारो तरफ से लौण्डवा के इशारा करत रहे लोग बाबू साहब पर अँचरा ओढ़ावे के. आखिरकार नाचत लौण्डा नयका गाना उठवलसि कि – कहि देहब ए राजा राति वाली बतिया. आ गावत गावत जाके बाबू साहब के अँचरा ओढ़ा दिहलसि. बाबू साहब के बाँह फड़कल आ लागल कि अब उठल. बाकि महफिल के परम्परा देखे जाने वाला बाबू साहब चुप रहि गइलन आ पाकिट से एगो नोट निकाल के ओकरा के दे दिहलन. लौण्डा आदाब बजावत उठल आ फेर महफिल में कूदे लागल. ओकरा बुझाइल कि बाबू साहब के ई गाना नीक लागल बा. ओने लोग सन्न रहुवे कि पता ना कवन बाति कहि देबे के बात करत बा ई लौण्डा. बाबू साहब याद करे के कोशिश करत रहलन कि पता ना ससुरा कवन बाति बता देबे के बात करत बा. लौण्डा बाबू साहब के चेहरा पर सोच के लकीर देखि के सोचलसि कि तीर निशाना प लागल बा. आ अब ऊ हर कुछ देर बात गाना के टेक लेत बाबू साहब के अँचरा ओढ़ावल शुरू क दिहलसि कि – कहि देहब ए राजा राति वाली बतिया ! बाबू साहब का दिमाग में फ्लैश बैक चलत रहुवे आ ऊ हर बेर ओकरा के नोट थमावल जात रहलन. ढेर देर ले इहे क्रम चलत रहल. आखिरकार बाबू साहब के याद आइल कि रात दिशा मैदान करे निकलल रहलन त बगइचा में मइला का बगल में गिरल अमरूद देखि के ललच गइल रहलें आ अमरुदवा धो के खा गइल रहलन. शायद लउण्डवा इहे देखि लीहले होखी. नोट देत देत पाकिटवो खाली हो गइल रहुवे, से खिसियात कहलन कि – जो ना ससुरा, कहि दे कि मइला पर गिरल अमरूद खा लिहले रहीं. पूरा महफिल ठहाका से हिल गइल. लागल कि भूकम्प आ गइल. ओने लउण्डवा के खुशी के ठेकान ना रहुवे. मण्डली में ओकर नौकरी खतरा प रहुवे. ओकर नाच आ गाना कबो एह जोग ना लागे कि महफिल सम्हार सकी. आ ओकरा एगो मौका के तलाश रहल कि कवनो तरह ओकर धाक बनि सके मण्डली में. आ अब ओकर नौकरी असालतन हो जाए के उमीद बन गइल रहे.
पिछला हफ्ता कुछ अइसने बात भइल. बबुअवा छिरियाइल रहुवे कि हमरा के बोले से रोकल जात बा. काहे कि हमरा बोलते भूकम्प आ जाई आ एही चलते मुनीम जी के हवाई उड़त बा. लोग पूछत बा कि बोले से के रोकले बा तहरा के ? ओहिजा नइखे बोले दीहल जात त एहिजे बोल द. बाकि बबुअवा ओतना बुड़बक ना ह जतना लोग ओकरा के बूझेला. जानत बा कि बहरा बोलब त सबूत देबे के पड़ जाई. भितरा बोलब त नाजाइजो बात चल जाई आ ओकरा प कवनो कार्रवाई ना कइल जा सके. पलटीवाल अलगे परेशान बा कि ओकर पेटेन्ट स्टाइल के बबुअवा चोरावत बा. सभका याद बा 370 पन्ना के सबूत, बाकि सरकार बनते सगरी सबूत भुला गइल. नेता के भाषण हाथी के दाँत लेखा होला. बेशकीमत, बाकि खाए का कामे ना आवे. खाए वाला दाँत अलगा होला आ ऊ लउके ना. कुछ लोग का त अँतड़ीओ में दाँत होला. बबुअवा के सोचे के चाहीं कि अगर मुनीम जी चाह लेसु त ओकरा के कच्चे चबा जइहें आ कवनो निशानो ना मिली. आजु ले नइखे मिलल कवनो सबूत मुनीम जी का खिलाफ. मुनीम जी कवनो कच्चा खिलाड़ी ना हउवें. हो सकेला कि जब रउआ एकरा के पढ़त होखब तब ले एह खेल के राज खुल गइल होखी. हमरो इन्तजारे बा.


text:
रङ्ग देखा रहल बा मोतिहारी, गोपालगंज अउर नवादा डीएम के सोच
साफ नीयत के संगे सही दिशा में कइल गइल पहल रङ्ग लइबे करs ला। परिस्थितियन में बदलाव अउर विकास बस सरकारे के बूता के चीज नाइ ह, एकरे खातिर जनता के सहभागितो जरूरी हवे। एके कौनो जिला के शासन व्यवस्था के बड़हन कुर्सी पs बइठल मनई समझ ले अउर एकरे खातिर नयका नयका प्रयोग करे त चीज तेजी से बदले लागsला। पूर्वी चंपारण के डीएम शीर्षत कपिल अशोक, गोपालगंज के डीएम डा. नवल किशोर चौधरी अउर नवादा के डीएम यशपाल मीणा उदहारन बानें।
शीर्षत कपिल पिछिलके बरिस दिसंबर में मोतिहारी में ‘पर्यावरण प्रहरी’ अउर ‘गार्जियन्स आफ चंपारण एप’ लांच कइले रहनें। दूनो एप के मकसद पुरान पेड़न के रक्षा कइल रहल। पर्यावरण प्रहरी एप से अब के 6500 पेड़न के जिओ टैगिंग कइल जा चुकल बा। उहवे ‘गार्जियंस आफ चंपारण’ एप से 1950 पुरान पेड़न के डिजिटल ओनरशिप लेहल गइल बा। ऊ बतवनें कि सिलसिला जारी बा। जल्दिए अइसन समय आई, जब जिला के हर पेड़-पौधा के केहू न केहू रखवार रही।
उहवें डॉ० नवल किशोर चौधरी 20 दिसंबर, 2021 के ‘गोपालगंज का गौरव एप लांच कइने जेमे गोपालगंज के विकास के लक्ष्य बा त नवादा के डीएम यशपाल मीणा ‘भूमि विवाद ट्रैकर’ एप के सुरुआत कइनें।
साभार-जागरण


text:
शुक का दिने जवन भइल तवन होखल ना चाहत रहुवे. सुप्रीम कोर्ट के पचीस गो में से चार गो जज कायदा का खिलाफ जा के बाकायदा प्रेस कांफ्रेंस क के अपना मुख्य न्यायाधीश प सवाल उठा दिहलें. एह लोग के शिकायत एह बाति के बा कि कुछ केस ओह लोग के ना दे के दोसरा जजन के काहे दीहल जा रहल बा. मानो ओह केसन से कुछ खास फायदा होखे के उमेद रहल होखे आ ऊ फायदा एह लोग के ना हो के दोसरा के काहे होखे दीहल गइल. लोअर कोर्टन में होखत भठियरपन त जगजाहिर बाति बा. सभे जानत बा, कुछ लोग भुगतत बा त कुछ लोग ओकर फायदो उठावत बा. त का मान लीहल जाव कि लोअर कोर्टन के ई बीमारी ऊपरो ले चहुँप गइल बा.
अबहीं ले सभे डेरात रहुवे कि अदालतन के नाजुक मान पता ना कवना बाति से अमान हो जाई. बाकिर घर फूटे जवार लूटे वाला कहाउत का तरह अब पूरा सोशल मीडिया एह बात प चटखारा ले ले के आपन बाति कहे लागल बा. देश में जजन के एह तरह के हरकत के कवनो उदाहरण ना मिल पाई. आ अब जब ई लोग सगरी मामिला जनता का अदालत में ले के आइए गइल त जनता त आपन राय देखइबे बतइबे करी. एह लोग के इतिहासो प नजर गड़ावल जाई. के कब इन्दिरा गाँधी के दरबारी का तरह रहत रहुवे, के कवना हिन्दू मसला प हिन्दू हित का खिलाफ फैसला दीहल, के केकर बेटा ह, के कवना राजनीतिक गोल गिरोह से जुड़ल बा, केकरा दिक्कत बा कि रामजनम भूमि मामिला प लगातार सुनवाई काहें होखे जा रहल बा, के सोचत बा कि केन्द्रीय विद्यालयन में शुरुवे से चलत आ रहल प्रार्थना अब हिन्दू धर्म के बढ़ावा देबे वाला मान लीहल जाव, केकरा दिक्कत बा कि सिक्ख नरसंहार के मामिलन ला स्पेशल टास्क फोर्स काहें बनावल गइल, के सत्ता में भठियरपन के महारानी आ ओकरा परिवार का खिलाफ चलत मुकदमन से परेशान बा, केकरा घरे एह गिरोह भा ओह गिरोह के नेता के आवाजाही होखत बा, केकरा फोन से कब कवना मनई के जमानत मिल गइल, के कश्मीरी पंडितन के नरसंहार के सुनवाई जोग ना मानल, के रोहिंग्यन के देश से निकाले नइखन दीहल चाहत, केकरा दिवाली के पटाखा से प्रदूषण लउकेला बाकिर क्रिसमस आ नया साल के धूमधड़ाका नीमन लागेला, केकरा होली का रंग से दिक्कत बा, बाकिर बकरीद के बलि चटकार लागेला वगैरह वगैरह.
अनेके सवाल उठे लागल बा आ अबहीं अनेके उठे वाला बा. अचके में न्यायमूर्ति लोग जिग्नेश, अल्पेश, हार्दिक, खालिद का पाँत में काहें खड़ा कर दीहल गइलें आ लोग खुलेआम देश के न्यायप्रणाली के ईमानदारी प संदेह जतावे लागल. अगर ई काम खुद न्यायमूर्तियने का हरकत से ना भइल रहीत त अदालतन में अवमानना के मुकदमन के बाढ़ आ गइल रहीत. आपन धियवा नीमन रहीत त बिरान पारित गारी. अगर आपन अचरण ठीक रहीत त दोसरा के का बेंवत रहुवे कि अदालत प सवाल उठाइत. बाकिर अब जब बाति निकलिए गइल बा त एकरा के दूर तलक जाए से के रोक सकेला.
जज लोग के प्रेस खुलासा का बाद कुछ देर ले लोग भकुआइल रहि गइल. बुझात ना रहुवे कि एह प का लिखल बोलल जाव. बाकिर प्रेस प्रेसर का बाद तुरते में बँवारा गोल के नेता डी राजा चहुँप गइलन एक जने का घरे बधाई देबे भा आगे के योजना बनावे. आ ओकरा बाद सबकुछ साफ हो गइल. कुछ लोग त इहो कहत बा कि डी राजा सगरी खेल बिगाड़ दीहलन. ना त विपक्ष त अबहीं अउरी खेल खेले वाला रहुवे.
उमर खालिद से लगवले जिग्नेश, अल्पेश, हार्दिक का कड़ी में अब अदालती रातनीतिओ के सवाल जुड़ गइल बा. साल 2019 के चुनाव पक्ष विपक्ष दुनु ला जिए मरे के सवाल बनि गइल बा. एह चुनाव में सरकारे के चुनाव नइखे होखे वाला. एहमें इहो चुनल जाई कि देश रही कि भाँड़ में जाई, हिन्दू बचीहें कि अपने में लड़ मरि जइहें. राजनीति खतरनाक मोड़ प खड़ा बिया आ हमनी के एगो छोटहनो गलती सब कुछ बरबाद करा दी.
सम्हरि के रहिए रे, तोर सगरी खेत जनावर खा जाई रे.
शुक का दिने जवन भइल तवन होखल ना चाहत रहुवे. सुप्रीम कोर्ट के पचीस गो में से चार गो जज कायदा का खिलाफ जा के बाकायदा प्रेस कांफ्रेंस क के अपना मुख्य न्यायाधीश प सवाल उठा दिहलें. एह लोग के शिकायत एह बाति के बा कि कुछ केस ओह लोग के ना दे के दोसरा जजन के काहे दीहल जा रहल बा. मानो ओह केसन से कुछ खास फायदा होखे के उमेद रहल होखे आ ऊ फायदा एह लोग के ना हो के दोसरा के काहे होखे दीहल गइल. लोअर कोर्टन में होखत भठियरपन त जगजाहिर बाति बा. सभे जानत बा, कुछ लोग भुगतत बा त कुछ लोग ओकर फायदो उठावत बा. त का मान लीहल जाव कि लोअर कोर्टन के ई बीमारी ऊपरो ले चहुँप गइल बा.


text:
नया बदलाव क इतिहास रचे वाला साल के विदाई !
– प्रगत द्विवेदी
नया साल के खुशमिजाज सलाम का साथे, बीतल बरिस के खटमिठ अनुभवन क इयाद आइल. नवका सत्र के, नया ‘सनेस‘ में हमके इहे बुझाइल कि हमहन के देश तमाम तरह के संकटन से उबरत, ‘भ्रष्टाचार‘ से जूझत, आर्थिक मन्दी से लड़त, महँगाई से पार पावत आखिरस निकलिये गइल आ निकलल त अइसे कि संसार एकरा कूबत, हौसला आ धीरज के देखते रहि गइल.
आर्थिक मोर्चा पर त दुनिया क बड़-बड़ देश लड़खड़इलन स, बाकि हमनी का डटल रहि गइनी जा. ई डटल अपना आप में भरत के जिजीविषा, आ संघर्ष क्षमता के दरसावे वाला बा. वैश्विक ताकत बनल रहला खतिर, अपार श्रम-शक्ति वाला हमन के देश तबे, देरी ले, मजबूती के साथ टिक पाई, जब राजनीतिक अस्थिरता वाला भँवरजाल से निकल के ऊ अपना मजबूत इरादा आ इच्छा शक्ति के परिचय दीही. आवे वाला समय में एकर उम्मीद कइल जा सकेला. उम्मीद आ विश्वास के साथ आगा बढ़ला पर असंम्भवो, संम्भव हो जाला. हमहन के नया साल के ऊगत सूरूज के उजास के अगवानी एही संकल्प के साथ करे के चाहीं.
दस बरीस के बाद होखे वाली ए बेरी के जनगणना से ई साफ हो गइल कि देश के आबादी एगो नया आबाद देश के नेंव रख रहल बिया. ऊ 121 करोड़ पहुँचल आ ओकरा साथे साथ तरक्की के कई गो आधारन में इजाफा भइल. साक्षरता, रोजगार, व्यापार, पोषण-स्तर, प्रति व्यक्ति आमद (इनकम) आ ओकरा क्रय शक्ति में बढ़ोत्तरी भइल. एह बेरी के जनगणना बिविध जातियन क स्थिति स्पष्ट कइलस, लिंग-अनुपात बतवलस. रोजी रोजगार क हालत बयान कइलस.
शिक्षा के क्षेत्र में बहल नया बेयार देश खातिर खास बदलाव के सूचक रहल. कई तरह के परीक्षा प्रणलियन में बदलाव भइल. ओमे पारदर्शिता आ वस्तुनिष्ठता आइल. आवे वाला साल में एकर असर देश के युवा वर्ग पर साफ लउकी. ‘शिक्षा के अधिकार‘ के सफलता सुनिश्चित करे खातिर ज्यादा से ज्यादा संख्या में अध्यापक चयन के परीक्षा (टी.ई.टी.) आयोजित भइल. देश के खेल संसार में बहुत कुछ नया घटित भइल. क्रिकेट के वर्ल्ड कप भारत आइल. दूसरो खेलन में हमनी के खिलाड़ी कम्पीट कइलन स आ मेडल के संख्या बढ़ल. दिल्ली में कॉमनवेल्थ गेम के आयोजन से खेल जगत का बहुत कुछ सीखे के मिलल. धांधलियन के साथ बहुत कुछ करिया-उजर उजागर भइल. हमनी के देश एगो अउर नया ‘ट्रैक‘ बनवलस. फार्मूला-1 रेस के आयोजन के बाद, भारत ओह गिनल चुनल देशन में गिनाये लागल, जवन एफ-1 रेस के मेजबानी के आयोजन करेलन स.
एकदम ‘आम‘ लउके वाली ‘जनता‘, जवना के दबंग राजनीति आ माफिया एकदम मूरख आ कमजोर समझत रहल, जवना के तानाशाही हुकूमत लात तर जँतले रहल, एकाएक नींद से जागल आ आक्रोश में सड़क पर उतरि आइल. दुनिया का कई देशन में एकर नजारा लउकल. हमनियों किहॉं रामदेव आ अन्ना हजारे का प्रेरना अउर जागरन अभियान से भ्रष्टाचार, कालाधन आ भ्रष्ट व्यवस्था का खिलाफ अहिंसक लामबंदी का साथ जनता. बूढ़, जवान, लइका, औरत सबका साथ लोकपाल बिल के मांग लेके अन्ना का बारह दिन ले चलल, अनशन का समर्थन में खुलमखुल्ला संसद के सोझा उतर आइल. एकर आँच खाली भारते ना विदेशों में नजर आइल. राजनीति करेवाला लोग जनता के ताकत के भीतर तक महसूस कइलस. एसे आवे वाला साल में लोकतंत्र के भावी रूप में बदलाव के संकेत मिलत बा.
‘मन्दी‘ का चुनौतियन का बीच, अपना मजदूर शक्ति का बल पर भारत के कई उद्योग आ कारोबार अपना हौसला आ श्रम से मजबूती दिहलन स. गुजरात में भावनगर का पास ‘अलंग‘ नाव क एगो जगह बा, जवन लगभग दस किलोमीटर ले, समुद्री तट पर फइलल बा, पानी वाला जहाजन के तूडे़ वाला काम एहीजा होला. एके जहाजन के कब्रगाहो कहल जाला. हमनी के देश के तीस फीसदी स्टील एइजा के स्टील कबाडे़ से मिलेला. इहाँ लगभग पचास हजार मजदूर खाली छव-सात हजार रूपया महीना पर दिन रात जहाज तूडे़ वाला काम कके आपन गुजारा करेलन स. झुग्गी झोपडी आ तंग गलियन में जिनगी बसर करे वाला ये मजूरन का बल पर बिकराल मंदी का बावजूद ‘अलंग‘ के धन्धा अउरी चोख भइल. दुनिया से लाखन गो जहाज तूरे खतिर एइजे अइलन स. यूपी, बिहार से आइल हजारन मजदूरन के जिनगी में उमेद के नया सुरूज कब उगी, ई बड़का सवाल जस के तस बा, बाकिर जहाज तूडे़ का कारोबार में दस फीसदी बढोत्तरी के उमेद कइल जा रहल बा.
पच्छिमी देशन से उपजल मंदी का दौर में देशी कारोबारियन का भीतर विकासपरक ‘प्रोग्रेसिव‘ कदम उठाके, प्रतिस्पर्धा (कम्पटीशन) में उतरला के भूख नजर आइल. सरकार का ओर से बड़ सुधार के उमेद बन्हले ए कारोबारियन में एफ.डी.आई. पर सरकारी पलटी के कारण मायूसी नजर आइल. कम्पटीशन में बनल रहे खतिर देशी उद्योग आ कारोबारियन के कोशिश अबही रूकल नइखे. रिजर्व बैंक आ सरकार के सकारात्मक रूख के इंतजार कर रहल बा. सुधरन के उमेद नया साल में, विकास के नया दुआर जरूर खेली, अइसन आशा बा. देश के अर्थ-व्यवस्था में मंदी, रूपया के कमजोरी आ इनफ्लेशन (मुद्रास्फीति) का कारन भले कवनो नया उमेद ना जागल बाकिर ‘ग्रोथ‘ बरकरार रहल.
पछिला साल आदिवासियन, बनवासियन आ छोट किसानन खातिर बदलाव वाला रहल. जीविका खातिर, जमीन आ विकास खातिर, जमीन लेबे-देबे आ अधिग्रहण नीति के लेके संघर्ष उफान पर लउकल. सिंगूर से पास्को, नोएडा आदि जगहन पर प्रबल जनविरोध उपजल आ सरकार के अधिग्रहण वाला पुरान नीति-नियमन में बदलाव खातिर सोचे के मजबूर होखे के पडल. न्यायालय के हस्तक्षेप का साथ राजनीति के दिशा बदलल. सिंगूर ममताजी के गति दिहलंस त पश्चिमी उ॰प्र॰ राहुलजी के नया जोश.
वन, पर्यावरण, पहाड़ आ जंगल के कटाई, खनन आ दोहन पर चिंता बढ़ल. संरक्षण खतिर चेतना बढ़ल. पहाड़ आ जंगल के खस्ताहाल पर फेर से सोचे आ कुछ करेक संवेदनशील समझ विकसित भइल. जंगल में आग त लगबे करेला, जब लगेला त भरी तबाही मचावेला. उत्तराखंड का ‘गंगवाड़ा‘ में लागल दावानल के बुतावे आ अपना जंगल के बचावे में, वन पंचायत का बोलवला पर सैकड़न लोग टूट पड़ल. आग बुतावे में चार-पाँच आदमी जरि मरि गइलन. प्रशासन एक लाख रूपया देके छुट्टी पा लिहलस. ओ मरे वालन के परिवार आपन मुखिया खो देहलस बाकिर ई सॉच जग जाहिर हो गइल कि जंगल से जिये आ आपन जियका चलावे वाला खतिर जंगल बचावल ढेर महत्वपूर्ण बा.
ई साँच आ एकदम खरा साँच बा कि आवे वाला समय एगो नया अवसर, नया मोका जरूर देला. नया तौर तरीका, नया सुधार का जरिये, बदलाव ले आवे क सोच सिरजे खातिर, चुनौतियन के नया संकल्प-बल से सामना करे के परेला. नया लक्ष्य निर्धारित करही खातिर त नया साल के सबेरा धरती पर उतरेला. भलहीं अतीत से वर्तमान बेहतर ना होखे, बाकि ओके बेहतर बनावे के जिमेवारी सकारल ‘खास‘ बात हऽ, नया उम्मीद, नया आस-भरोस, नया राह क संबल हऽ, जवन आगा का कठिन डगर में ‘आत्मबल‘ बढ़ाई. निरापद आ बेहतर भविष्य खतिर कड़वे सही, कुनैन खइला में चूके के ना चाही. ‘पुतवो नीक आ भतरो नीक‘ में से असली ‘नीक‘ कवन ह, एकर चुनाव करहीं के पड़ी.
पिछला कई बेर से भोजपुरी दिशा बोध के पत्रिका “पाती” के पूरा के पूरा अंक अँजोरिया पर् दिहल जात रहल बा. अबकी एह पत्रिका के जनवरी 2012 वाला अंक के सामग्री सीधे अँजोरिया पर दिहल जा रहल बा जेहसे कि अधिका से अधिका पाठक तक ई पहुँच पावे. पीडीएफ फाइल एक त बहुते बड़ हो जाला आ कई पाठक ओकरा के डाउनलोड ना करसु. आशा बा जे ई बदलाव रउरा सभे के नीक लागी.
पाती के संपर्क सूत्र
द्वारा डा॰ अशोक द्विवेदी
टैगोर नगर, सिविल लाइन्स बलिया – 277001
फोन – 08004375093
ashok.dvivedi@rediffmail.com


text: राजस्थान जिला दर्शन राजस्थान का जिलेवार सम्पूर्ण सामान्य ज्ञान Total - 182 Pages, PDF Size : 10 MB --- इसमें राजस्थान जिला दर्शन के अंतर्गत राजस्थान के अजमेर जिला दर्शन, अलवर जिला दर्शन, बांसवाड़ा जिला दर्शन, बारां जिला दर्शन, बाड़मेर जिला दर्शन, भरतपुर जिला दर्शन, भीलवाड़ा जिला दर्शन, बीकानेर जिला दर्शन, बूँदी जिला दर्शन, चित्तौड़गढ़ जिला दर्शन, चूरू जिला दर्शन, दौसा जिला दर्शन, धौलपुर जिला दर्शन, डूंगरपुर जिला दर्शन, हनुमानगढ़ जिला दर्शन, जयपुर जिला दर्शन, जैलसमेर जिला दर्शन, जालौर जिला दर्शन, झालावाड़ जिला दर्शन, झुंझुनूं जिला दर्शन, जोधपुर जिला दर्शन, करौली जिला दर्शन, कोटा जिला दर्शन, नागौर जिला दर्शन, प्रतापगढ़ जिला दर्शन, पाली जिला दर्शन, राजसमंद जिला दर्शन, सवाई माधोपुर जिला दर्शन, श्रीगंगानगर जिला दर्शन, सीकर जिला दर्शन, सिरोही जिला दर्शन, टोंक जिला दर्शन एवं उदयपुर जिला दर्शन को शामिल किया है |यह विभिन प्रतियोगी परीक्षाओं जैसे - RAS/RTS, SI, ग्रामसेवक, पटवारी, स्टेनोग्राफर, राजस्थान पुलिस, लेखाकार, एलडीसी, REET, शिक्षक ग्रेड (1,2,3), PTET, BSTC, एवं अन्य प्रतियोगी परीक्षाओं के लिए उपयोगी E-Book कम कीमत में उपलब्ध है।


text:
नगरीय निकाय प्रकोष्ठ में नगर निगम भोपाल के नेता प्रतिपक्ष मोहम्मद सगीर को अध्यक्ष और नगर निगम इंदौर के पार्षद प्रेम खड़ायता को सह-अध्यक्ष बनाया गया है। इसी तरह राज्य स्तरीय सांस्कृतिक एवं सामाजिक समिति मंे विधायक मुकेश नायक को अध्यक्ष नियुक्त किया गया है। साथ ही मप्र कांग्रेस प्रचार एवं संचार समिति में सांसद विवेक तन्खा को अध्यक्ष बनाया गया है।
पूर्व में गठित प्रदेश कांग्रेस की घोषणा पत्र समिति में सात नये सदस्य भी बनाये गये हैं, इनमें पूर्व मंत्री महेन्द्र बौद्ध दतिया, कदीर सोनी जबलपुर, डॉ.विक्रांत भूरिया झाबुआ, विधायक बालाघाट संजय उईके, पूर्व जिला कांग्रेस अध्यक्ष गुना योगेन्द्र लुम्बा, पूर्व विधायक मुलताई सुखदेव पांसे और मध्यप्रदेश किसान कांग्रेस अध्यक्ष दिनेश गुर्जर शामिल हैं।
प्रकोष्ठ एवं समितियों में नियुक्त किये गये सदस्यगण
उद्योग एवं व्यापार प्रकोष्ठ:-
अशोक जैन भाभा भोपाल, प्रवीण अग्रवाल ग्वालियर, सुनील जैन गुना, विभाष जैन गोटेगांव, रवि गुप्ता जबलपुर, रवि भदौरिया उज्जैन, चंद्रशेखर अग्रवाल इंदौर, नरेश जैन सागर, प्रेम दुबे जबलपुर, मनजीतसिंह खरगोन, जयप्रकाश अग्रवाल इटारसी, हरद्वारीलाल शर्मा भोपाल, पी.डी. अग्रवाल इंदौर, शैलेष गर्ग बैतूल, गणेश चौकसे जबलपुर, अनुराग गढेवाल जबलपुर, हरीश अरोरा शहडोल, उषा गुप्ता भिण्ड, चेतनलाल गुप्ता रीवा, प्रकाश रांका झाबुआ, जयेश झालानी रतलाम और राधेश्याम माहेश्वरी अलीराजपुर।
नगरीय निकाय प्रकोष्ठ:-
संज्जनसिंह वर्मा विशेष आमंत्रित, अजय परमार सागर, फोजिया शेख इंदौर, कृष्णराव दीक्षित ग्वालियर, राजेश सोनकर जबलपुर, विनय सक्सेना जबलपुर, राजा भैया कटनी, गीता चौधरी सबलगढ़, सेना पटेल अलीराजपुर, माया शर्मा सटई (छतरपुर), अवधेश अग्रवाल जैतहरी (अनूपपुर), चंद्रजीत यादव देपालपुर, मुकेश राठौर जबलपुर, तेज कुमार भगत जबलपुर, गोविंद शुक्ला रीवा, रामभुवन तिवारी, मनोज मावले बैतूल, कमल वर्मा इंदौर, अशोक मारण भोपाल, राजेन्द्र देशमुख बैतूल, दीपक सोनी मंडला, संजय भोज बालाघाट और विजय चौरसिया सिवनी। राज्य स्तरीय सांस्कृतिक एवं सामाजिक समिति:- राजेन्द्र कोठारी भोपाल, अंचल चौधरी जबलपुर, सुरेश आचार्य सागर, आनंद बख्शी, कयीमुद्दीन फैयाज उद्दीन शेख निमाड़, प्रो. सी.एस. तिवारी नरसिंहपुर, जलालउद्दीन भोपाल, प्रताप रोहित, के. जी. दीक्षित और अल्का जैन।
प्रचार एवं संचार समिति सदस्य:-
मुकेश नायक, सुभाष सोजतिया, प्रियव्रतसिंह, कमलेश्वर पटेल, नीलेश अवस्थी, संजय उइके, राजेन्द्र मिश्रा, कुणाल चौधरी, राजेश शर्मा, डॉ. विक्रांत भूरिया, हरीश अरोरा और मुकेश शर्मा।


text:
देसभर के टोल प्लाजा पs सुक के आधा रात से टोल टेक्स के दर बढ़े जा रहल बा। सरकार टोल टैक्स के थोक मूल्य सूचकांक (डब्ल्यूपीआई) से संबंध कइले बिया। एहिसे राष्ट्रीय राज्यमार्ग (नेशनल हाइवे) पs यात्रियन खातिर हर साल टोल टैक्स में आठ से बारे फीसदी के बढ़न्ती हो रहल बा।
निजी आ बेवसायिक वाहनन के टोल टैक्स के दर अलग-अलग होला। बढ़ल दर 10 से 40 रूपिया के बीच हो सकेला।
- Sponsored -
2346030cookie-checkहाइवे पs आज से लागी बेसी टोलyes
सिविल इंजीनियर, भोजपुरिया, लेखक, ब्लॉगर आ कमेंटेटर। खेल के दुनिया से खास लगाव।
परिचे-
एगो निठाह समर्पित भोजपुरिया, जवन भोजपुरी के विकास ला लगातार प्रयासरत बा। खबर भोजपुरी के एह पोर्टल पs हमार कुछ खास लेख आ रचना रउआ सभे के पढ़े के मिली। रउआ सभे हमरा के आपन सुझाव [email protected] पs मेल करीं।


text:
पवन सिंह देखे में भलही चाकलेटी लागत होखस बाकिर उनका एक्शन करे में बेसी आनन्द मिलेला. भोजपुरी सिनेमा में सुपर स्टर के दर्जा पा चुकल पवन सिंह कहेलें कि एक्शन फिल्म उनका के बहुते उत्साहित करेले. बतावेले कि सन्नी देओल उनकर आदर्श हीरो हउवन आ ऊ अपनहू चाहेले कि एक्शन से भरपूर फिल्मन में काम करे के मौका मिले. फिल्मन में एक्शन सीन पवन सिंह खुदे करेले आ खतरा से खेलल उनकर आदत जइसन हो गइल बा. कहलो पर ऊ खतरनाक सीन खातिर डुप्लीकेट ना मँगावस. बार बार चुटहिल आ गवाहिल होखेले, जरत जरत बाचेले बाकिर एक्शन करे के पैशन ना छूटे.
एह साल पवन सिंह के जब केहू दिल में समा जाला, देवरा बड़ा सतावेला, सईया के साथ मड़ईया में, आ प्यार बिना चैन कहाँ रे जइसन हिट फिल्म रिलीज हो चुकल बा आ आवे वाली फिल्मन में कुरुक्षेत्र, गुण्डाराज, कब तक चुप रहब, गंगा पुत्र सहित दर्जन भर फिल्म बाड़ी सँ.
(स्रोत : मु॰ खालिद)


text:
(बुध, 9 नवंबर)
देश
- गुजरात के सरदारपुरा दंगा मामिला में आजु एगो विशेष अदालत 31 जने के उमिर कैद के सजा सुनवलसि. गोधरा में कारसेवकन के रेलगाड़ी में आमलोग के कहला मुताबिक जिन्दा जरा देबे के घटना का बाद मार्च 2002 में पूरा गुजरात में दंगा भइक गइल रहे आ सरदारपुरा में 33 लोग के जिंदा जरा दिहल गइल रहे.
- बुध का दिने उत्तराखंड में अपने ना जा के आपन लिखल भाषण सोनिया गाँधी भेजली जवना में टीम अन्ना पर जोरदार हमला कइल गइल. कहली कि जब केन्द्र सरकार आ प्रधानमंत्री कहत बाड़े कि असरदार लोकपाल बिल ले आवल जाई त फेर ई हल्ला काहे होखत बा. अपना के वाहवाही देत सोनिया कहली कि उनुके पहल पर देश के सूचना अधिकार मिलल आ उनुके अध्यक्षता वाली सलाहकार समिति लोकपाल विधेयक पर सबले पहिले काम शुरू कइलसि. कहली कि खाली भाषणबाजी से भठियरपन खतम ना होई.
- छतरपुर में एगो बस पेड़ से जा टकराइल जवना चलते छह लोग के मौत हो गइल.
- मध्य प्रदेश के ग्वालियर जिला के डबरा उप जेल से नौ गो कैदी जेलपहरेदारन के जहर खिया के फरार हो गइल बाड़े. एह कैदियन पर हत्या, लूट आ चोरी के आरोपी बावे.
- झारखण्ड के मुख्यमंत्री रहल मधु कोड़ा के करिया धन बिजनेस में लगावे में मदद करे वाला संजय चौधरी के बुध का दिने दुबई में गिरफ्तार कर लिहल गइल.
- 2जी मामला में कनिमोझी आ चार गो दोसर आरोपियन के जमानत याचिका पर अदालत सीबीआई के नोटिस जारी कइले बिया. अगिला सुनवाई पहिला दिसम्बर के होई तबले कनिमोझी आ बाकी लोग जेले में रही.
- बुध का दिने केंद्र आ राज्य सरकार के खिलाफ समाजवादी प्रदेश भर में प्रदर्शन कइलसि. कई जगहा पुलिस से झड़प होखे के खबर बा.
- राँची में पेंशन खातिर अनशन पर बइठल स्वतंत्रता सेनानी दम्पत्ति सरकार से भरोसा मिलला का बाद अनशन तूड़ दिहले.
- कोलकाता का लगे उत्तर 24 परगना जिला में बुध का दिने नक्सलियन के पोस्टर मिलल जवना में राज्य सरकार के निंदा बा आ भठियारा नेतवन के गरदन काट लेबे के धमकी दिहल गइल बा.
- अरविंद केजरीवाल उम्मीद जतवले बाड़न कि सोनिया के प्रतिबद्धता के सम्मान करी संप्रग आ संसद के शीतकालीन अधिवेशन में लोकपाल बिल पारित कराई.
- भाजपा के कहना बा कि भठियरपन का खिलाफ सोनिया के भाषण में भाजपा के विचार झलकत बा.
- कांग्रेस महासचिव के मध्यप्रदेश के लोकायुक्त पर भरोसा नइखे.
- नीतीश कटारा के हत्या करे वाला विकास यादव उमिर कैद के सजा भुगतत बा आ एह बीच ऊजेल से चार दिन के पैरोल मँगले बा. कटारा के हत्या विकास का बहिन से दोस्ती रखला का चलते भइल रहे.
- दक्षेस सम्मेलन में शामिल होखे प्रधानमंत्री मालदीव पहुंच गइले.
- छत्तीसगढ़ में दू लाख हड़ताली संविदा शिक्षकन का खिलाफ एस्मा लगावे खातिर कांग्रेस भाजपा सरकार के आलोचना करत बिया.
- बियफे का दिने प्रधानमंत्री मनमोहन सिंह मालदीव में पाकिस्तानी प्रधानमंत्री यूसुफ रजा गिलानी से भेंट करीहें.
- जम्मू काश्मीर से विशेष सैन्य अधिनियम हटावे खातिर उमर अब्दुल्ला बुध का दिने कहलें कि एह खातिर ऊ पी चिदम्बरम से बतियवले रहले.
- जम्मू कश्मीर सरकार के नया भर्ती नीति के विरोध करत 50 से अधिका छात्रन के जम्मू इलाका में गिरफ्तार कर लिहल गइल. नयका नीति में नया भरती पर अधिया वेतन दिहल जाई.
- कश्मीर ‘दरबार’ बुध का दिने राज्य के शीतकालीन राजधानी जम्मू चहुँप गइल. बुध का दिने मुख्यमंत्री उमर अब्दुल्ला के जम्मू में ‘गार्ड ऑफ ऑनर’ दिहल गइल.
- केंद्रीय ग्रामीण विकास मंत्री जयराम रमेश मंगल का दिने कहलन कि केंद्र सरकार मनरेगा कोष के दुरुपयोग करे वालन का खिलाफ विशेष अदालत बनावे के योजना बनावत बिया.
- गुवाहाटी उच्च न्यायालय के मुख्य न्यायाधीश न्यायमूर्ति मदन भीमाराव लोकुर के स्थानांतरण आंध्र प्रदेश उच्च न्यायालय के मुख्य न्यायाधीश का रूप में कइल गइल बा.
दुनिया के खबर
- मालदीव में होखत दक्षिण एशियाई सहयोग संगठन के बइठका में पाकिस्तान सदस्य देशन से सहयोग करे के प्रतिबद्धता जतवलसि.
- परमाणु बम बनावे में काम पर लागल बा ईरान, कहलसि अंतर्राष्ट्रीय परमाणु ऊर्जा एजेंसी.
- पाकिस्तान में तीन गो हिंदू डाक्टन के हत्या कर दिहल गइल बा. एह काण्ड के प्रधानमंत्री यूसुफ रजा गिलानी निंदा कइले बाड़न.
- रूस का प्रक्षेपण असफल भइल. अपना कक्षा में ना चहुँप पावल ओकर रोबोटिक अंतरिक्ष यान. एह यान के मंगल ग्रह के चांद फोबोस खातिर प्रक्षेपण कइल गइल बाकिर कोशिश असफल रहल.
- रूस के राष्ट्रपति दमित्री मेदवेदेव चेतवले बाड़न कि ईरान का खिलाफ बयानबाजी मध्य-पूर्व खातिर विनाशकारी हो सकेला.
व्यापार व्यवसाय के खबर
- दुनिया के मशहूर रेटिंग एजेंसी मूडीज भारत के बैंकन के खराब हालत के अनेसा देखत बुध का दिने ओकनी के रेटिंग घटा दिहलसि जवना का बाद एह बैंकन का शेयर में जम के बिकवाली हो गइल. रिजर्व बैंक कई बार में ब्याज दर बढ़ा दिहले बा जवना चलते बैंकन के हालत खराब हो सकेला.
- पुणे का नियरा बने वाला लवासा के प्रस्तावित 3000 करोड़ रुपये के हिल सिटी परियोजना के केंद्रीय पर्यावरण मंत्रालय सशर्त अनुमति दे दिहलसि.
- रैनबेक्सी के 464 करोड़ रुपिया के शुद्ध घाटा भइल बा मौजूदा साल के दुसरका तिमाही में.
- मौजूदा कारोबारी साल के दुसरका तिमाही में सीईएससी के शुद्ध लाभ 26 फीसदी घट गइल.
- देश के प्रमुख तेल विपणन कम्पनी इंडियन ऑयल कारपोरेशन के मौजूदा कारोबारी साल के दुसरका तिमाही में 7,485.55 करोड़ रुपिया के शुद्ध नुकसान भइल बा.
- बुध का दिने शेयर बाजार में जम के गिरावट भइल आ सेंसेक्स 207 अंक नीचे बंद भइल.
- चीन के औद्योगिक विकास अक्टूबर में सुस्त रहल.
- आस्ट्रेलियाई व्यापार प्रतिनिधिमंडल भारत के दौरा पर आई.
- एसबीआई के तिमाही शुद्ध लाभ 12.4 फीसदी बढ़ल.
मनोरंजन का दुनिया से
- हँसावे वाला कार्यक्रमन खातिर मशहूर “सब टीवी” पर पिछला पांच नवम्बर से हर शनिचर रात नौ बजे से ‘सब का इवनिंग शो’ देखावल जा रहल बा. डेढ़ घंटे के एह खास कड़ी में हर बेर नया कहानी आ नया कलाकार दर्शकन के मनोरंजन करेलें.
- प्रसिद्ध फिल्मकार यश चोपड़ा ‘अग्निपथ’ फिल्म के झलकी देखके अभिनेता ऋतिक रोशन से बहुते प्रभावित भइले.
- अभिनेत्री दीप्ति नवल अपना लघु कहानी संग्रह के प्रकाशन का बाद लेखक समूह में शामिल हो गइल बाड़ी. एह कहानियन में वास्तविक भारत के झलक बा.
- अक्षय कुमार अइसन व्यवसायिक अभिनेता आ निर्माता हउवें जे अंगरेजी से बेसी हिंदी पसंद करेला आ घर में परांठा खाला.
खेल के खबर
- पाकिस्तानी क्रिकेट टीम के कप्तान रहल सलमान बट्ट स्पॉट फिक्सिंग मामले में मिलल 30 महीना जेल के सजा का खिलाफ अपील दायर कइले बाड़न.
- भारतीय विमानपत्तन प्राधिकरण में काम करे वाली कोलकाता निवासी महिला ग्रैंडमास्टर मेरी एन गोम्स 38वीं महिला राष्ट्रीय प्रीमियर शतरंज चैम्पियनशिप जीत लिहली.
- मेजर ध्यानचंद स्टेडियम में चलत चार देशन के महिला अंडर-21 लाल बहादुर शास्त्री हॉकी टूर्नामेंट के दुसरका मुकाबला में भारत आ आस्ट्रेलिया के मैच गोलरहित बराबरी पर रहल.
- पेरिस मास्टर्स के दुसरका दौर पेस-भूपति के जोड़ी हार गइल.
- कप्तान धौनी के कहना बा कि मीडिया का दबाव का चलते सचिन के शतक के सैकड़ा पूरा नइखे हो पावत. कहलन कि बेजा दबाव मत बनावे मीडिया.
- कबड्डी विश्व कप में बुध का दिने नार्वे, पाकिस्तान आ इटली आपनआपन मैच जीत लिहले.
- पहिलके मैच में मैन आफ द मैच चुनाये वाला तीसरा भारतीय खिलाड़ी बनले अश्विन. फिरोजशाह कोटला स्टेडियम में वेस्टइंडीज के पहिला टेस्ट मैच में हरावे वाला भारत का तरफ से अश्विन नौ गो विकेट लिहले. भारत एह मैच में वेस्ट इंडीज के पाँच विकेट से हरा दिहलसि.
- भारतीय क्रिकेट टीम के नयका स्टार गेंदबाज रविचंद्रन अश्विन अतवार का दिने अपना बचपन के दोस्त प्रीति नारायणन से बिआह करीहें.
- बुध का दिने उमेद से अलगा सचिन आपन शतक के सैकड़ा फेर ना लगा पवलन.


text:
हाल के चुनाव में बड़हन जीत हासिल करे वाला महागठबन्हन अबहीं ले तय नइखे कर सकल कि कहिया किरिया धराई करावल जाय. आजु नीतीश कुमार बिहार के राज्यपाल रामनाथ कोविंद से भेंट क के दिवाली के बधाई दिहलन. ओकरा बाद पत्रकारन के बतवलन कि 14 तारीख के महागठबंधन के विधायक दल के बइठक होखी जवना में एकर दिन तय कइल जाई.
चर्चा बा कि लालू के राजद से केकरा के उपमुख्यमंत्री बनावल जाव एकर फैसला नइखे हो पावत. एकरा बाद कवना गोल के कवन विभाग मिलो एकरो पर अबहीं बात चलत बा. महागठबन्हन में नीतीश के हैसियत अब वइसन नइखे रहि गइल कि ऊ आपन बात चला सकस. राजद के 80 गो विधायक उनुका जान के साँसत बनल रहीहें आ अगर तनिको गड़बड़ भइल त नीतीशे के छवि के नुकसान होखे वाला बा. आ इहो संभव नइखे कि लालू नीतीश के आपन नेता मान लेस. रिजल्ट का पहिलहीं तेजस्वी कहले रहलन कि नीतीश के गार्जियन बन के रहीहें लालू.
याद करावल जरूरी बा कि लालू प्रसाद चारा घोटाला के सजायाफ्ता मुजरिम हउवन आ जमानत पर छूटल बाड़न.
हाल के चुनाव में बड़हन जीत हासिल करे वाला महागठबन्हन अबहीं ले तय नइखे कर सकल कि कहिया किरिया धराई करावल जाय. आजु नीतीश कुमार बिहार के राज्यपाल रामनाथ कोविंद से भेंट क के दिवाली के बधाई दिहलन. ओकरा बाद पत्रकारन के बतवलन कि 14 तारीख के महागठबंधन के विधायक दल के बइठक होखी जवना में एकर दिन तय कइल जाई.


text:
रूपा सिंह रूप लावण्य से भरल एगो नौजवान औरते के नाम ना ह बलुक ओह कलाकार के नाम ह जे अभिनय के बस नाम अउर दाम कमाए के जरिये भर ना बूझसु. ऊ एकरा के कलाधर्मिता कहेली. पटना रंगमंच से बरिसन तक जुड़ल रूपा सिंह पटना दूरदर्शन की चर्चित अभिनेत्रियन में गिनल जाली. समाचार वाचिका का रूप में आपन टीवी कैरियर शुरू कइला का बाद रूपा सिंह पटना दूरदर्शन पर “दास्तान ए जुर्म” के एंकरिंगो कइली आ एहिजे से उनुकर गाड़ी चल पड़ल. फेर त “चुटकी भर सेनुर” आ मैथिली में “नैन न तृप्त भयल” जइसन धारावाहिकन आपन मौजुदगी दर्ज करवली. पटना में रहते रूपा सिंह प्रांतीय स्तर तक ख्याति पा लिहली. बाद में उनुकर प्रतिभा देख के भोजपुरी फिल्म निर्मातो आ गइलन आ देखते-देखत पटने से रूपा रानी दर्जनभर फिल्म कर लिहली. “बी.ए. पास बहुरिया”, “धरमवीर”, “विदाई”, “सजन परदेसिया”, “धरती के लाल”, “लक्ष्मी जइसन दुलहिन हमार”, “गोरी तेरा गांव बड़ा प्यारा”, “विवाह” अउर मैथिली में “आपन गाम आपन देस” जइसन फिलिम उनुका खाता में अइली सँ. रूपा पहिला बेर मुंबई आईल रही “लक्ष्मी जइसन दुलहिन हमार” का शूटिंग खातिर. एस्सेल स्टूडियो, ट्राम्बे में रूपा के सामना मुंबईया तकनीशियन आ पत्रकारन से पहिला बेर भइल रहे.
रूपा सिंह ना सिर्फ रूपे रंग आ बात व्यवहार में नीक आ शालीन हई बलुक उनुका में अभिनयो प्रतिभा कूट कूट के भराइल बा. उनकर प्रतिभा सागर आर्ट्स के भोजपुरी धारावाहिक “जय जय शिवशंकर” में रउरा महुआ टीवी पर देख सकीलें. एह धारावाहिक में विजी का रूप में रूपा सिंह साचहु बहुते बिजी बाड़ी. एह धारावाहिक का चलते रूपा सिंह के मुंबई प्रवास करे के पड़ल बाकिर भोजपुरी फिल्मन से नाता बनल रहल. मुंबई अइला उनुका महज चारे महीना बीतल बा आ तीन गो फिल्म बन के तइयार हो गइल बा – पापी के पाप काहे गंगा धोये, नंदू निकम्मा, अउर कलुआ-बुधुआ. पापी… में त रूपा सिंह अपना व्यक्तित्व का उलटा एगो निखालिस नकारात्मक भूमिका निभवले बाड़ी, जय-जय… का विजी से बिल्कुल उलट. रेखा के दिवानी रूपा “पार” के शबाना वाली भूमिका करे के चाह रखले बाड़ी. देखल जाव उनुकर ई आस कब आ कइसे पूरा होखत बा. तब ले गुडलक फॉर जय-जय शिवशंकर एंड ब्रेवो फॉर पापी के पाप…
(स्रोत – उमेश सिंह चन्देल)


text:
बहराइच के चिलवरिया चीनी मिल का सोझा खाड़ एगो ट्रक से एगो बस टकरा गइल. बस अंबेदकर नगर के किछौछा शरीफ से जायरीन के लेके दरगाह शरीफ जात रहुवे. दुर्घटना का बाद बस में आग लाग गइल जवना चलते पंद्रह जने के मौत हो गइल.
सरकार मृतकन के परिवार के एक एक लाख आ घवाहिलन के पचास पचास हजार के सहायता देबे के एलान कइले बिया.
जायरीन के बस दुर्घटना में पंद्रह लोग के मौत
बहराइच के चिलवरिया चीनी मिल का सोझा खाड़ एगो ट्रक से एगो बस टकरा गइल. बस अंबेदकर नगर के किछौछा शरीफ से जायरीन के लेके दरगाह शरीफ जात रहुवे. दुर्घटना का बाद बस में आग लाग गइल जवना चलते पंद्रह जने के मौत हो गइल.


text:
भोजपूरी पर्दे पर पहली बार जबरदस्त एक्शन से भरपूर, भोजपूरी फिल्म ‘बा केहू माई के लाल’ जल्द ही दर्शकों के बीच प्रदर्शित होगी. जिसमें एक्शन स्टार विराज भट्ट का खतरनाक व शानदार एक्शन देखने को मिलेगा. वहीं दीपक भाटिया भी चैलेजिंग भूमिका में नजर आयेंगे. सरताज प्रोडक्शन तथा गुल्लु वालिया के निर्माण में बन रही इस फिल्म का पोस्ट प्रोडक्शन संपन्न हो गया है. जिसके निर्माता पी.एस. वालिया, राजेश्वर गुप्ता, सह निर्माता सीमू आलू वालिया तथा निर्देशक हैं मोहित भारद्वाज. संगीत-धीरज सेन, हरिन्दर सोहल, गीत-पवन मिश्रा, रूस्तम घायल, कथा पट-कथा संवाद- नन्हें पांडे. नृत्य संजय कून्वीकोख, महेश बलराज. मारधाड़- गब्बर सिंह. कैमरा मैन- श्यामल चक्रवर्ती. पी.आर.ओ.-दिनेश यादव.
मुख्य कलाकार – विराज भट्ट, राखी ढंगयाल, रीतू पाण्डेय, दीपक भाटिया, सी.पी. भट्ट, रेखा थापा, शिवगिरी, राजेश हमाल, त्रवा धिमिरे नन्हें पाण्डे, आयटम-डांस सीमा सिंह व कशीश का है.
(स्रोत – दिनेश यादव)


text:
खाद्य तेल फर्म रुचि सोया इंडस्ट्री लिमिटेड के नाम बदल दिहल गइल बा. कंपनी एगो बयान जारी क कहलस कि 24 जून से लागू होखे वाला ए फर्म के नाम बदल के पतंजलि…
वैश्विक बाजार में कमजोरी के चलते आज भारतीय बाजार में मंदी के संकेत देखाई देता। सेंसेक्स 52965 पर कारोबार कर रहल बा जवन लगभग 200 अंक गिर के बा. जबकि…
एलआईसी के शेयर लगातार तीसरा दिन बुध का दिने खुलल बा. एलआईसी के शेयर सबेरे 10.50 पर 2.14% के बढ़ोतरी के साथ 679.45 रुपए पर कारोबार करत रहे। हमनी के…
सोना-चाँदी खरीदे वाला लोग खातिर आज एगो खुशखबरी बा। सोमार का दिने बंद होखे वाला दाम का मुकाबले आजु माने मंगल का दिने दुनु कीमती धातु के दाम गिर गइल बा.…
प्रधानमंत्री नरेंद्र मोदी आजु दिल्ली के विज्ञान भवन में वित्त आ कॉरपोरेट मामिला मंत्रालय के ‘आइकॉनिक वीक सेलिब्रेशन’ के उद्घाटन करीहें. जानकारी के…
भारत के चाय उत्पादकन (Indian Producers) खातिर खराब खबर बा। खबर ई बा कि भारतीय चाय में कीटनाशकन आ रसायनन (pesticides and Chemicals) के मात्रा…
केंद्र सरकार के 49 लाख कर्मचारी अवुरी 63 लाख पेंशनभोगी खाती एगो खुशखबरी बा। महंगाई दर के मुताबिक केंद्र सरकार अबकी बेर डीए/डीआर में चार प्रतिशत के…
मुकेश अंबानी गौतम अडानी के पीछा छोड़त एशिया के सबसे अमीर आदमी होखे के दरजा फेर से हासिल कs लेले। ब्लूमबर्ग बिलियनेयर इंडेक्स के मोताबिक, अंबानी के…
सरकार कर्मचारी भविष्य निधि संगठन (ईपीएफओ) के लमसम पांच करोड़ अंशधारकन के बरिस 2021-2022 खातिर भविष्य निधि जमा पs 8.1 प्रतिशत ब्याज दर देवे के मंजूरी…


text:
ई बिहार नाहीं झारखंड ह
हम आशुतोष
गढ़वा से
बबुआ के त जा झार के गावे के आदत लागल रहे,साथे साथे गांव जवार में केहू के कुछुओ बोल के मन बढ़ल रहल हा,त एहिजो सोचले की हम आपन गलिये में बानी,आउ लईकी देख के उनकर बोली निकले लागल,लेकिन एहिजा त उ निकले नाहीं परले,आउ बाझ गईले,फेरु का भईल,आयीं बतावत बानी।
आउ होइ गईले लाल:- बबुआ देखत त रहले ह ग़ुलाबी,लेकिन होइ गईले लाल",एतना पढ़ के त रावा सब नाहीं समझब,कहब की का बुझवनी बुझावत बाड़े,त आयीं हम बतावत बानी,बात ई बा कि आपन गढ़वा शहरिया में एगो बिआह रहल ह,ओहि में हितई में कुछ नवही आईल रहले,सांझ लुपलुपात रहे,त कुछ लड़िका लोग पान खाये मोड़ पर अईले,त कुछ उमर के दोष त कुछ जहवां से आईल रहले उहां के भी दोष,लईकी देख के टोन मारे लगले,बड़ा निक लागत बिया रे,देख न रे पूरा ग़ुलाबी हिय,अपना हिसाब से उ लोग लाइन राइट मारत रहले ह,लेकिन उ लोगन के ना बुझाईल की उ लोग एकदमे से रॉन्ग बाड़े,अब नतीज़ा भईल की पुलिस उ लोग के धर लिहलस,आउ ओकरा बाद का भईल ई त अब बतावे के ज़रूरी नईखे बुझात,ऐहि से हम कहनी की देखत रहले ह ग़ुलाबी,होइ गईले लाल।
त सोचत बाड़े की आपन घरहीं के बाड़ी लईकी आउ मेहरारू:- आ के बिहार से जब उ पियत बाड़े दारू,त सोचत बाड़े की आपन घरहीं के बाड़ी लईकी आउ मेहरारू",का हम ठीक नईखी कहत का,रउआ सभे बराबरे देखतो बानी आउ समझतो बानी,ऐह में फरक एतने बा कि रउआ लोग कहत नइखीं आउ हम कह देनी,जहिया से बिहार में दारू बंद भईल बा न त उहां के सटले झारखंड में दारू खुबे बेचात बा,आउ उहां के सोहदा लोग जब एहिजा आ के दारू पियत बाड़े न त उनका के अपना पर से कंट्रोले ख़तम हो जाता,काहे की ओहिजा त आसानी से मिलत नईखे,अब एहिजा मिलते एकदमे से बोतल उलट लेत बाड़े,तब सोचीं की जे एतना निशा में हो जाई त ओकरा से त दारू कुछुओ करा सकेला,से उहे उ रोज़ भईल,अब त ओहिजा के लोग के सोचे कि पड़ी की,बिहार में भले बाहर बा,लेकिन एहिजा त सीधे प्रहार बा।
Total view 876
RELATED NEWS


text:
बीजेपी फर्स्ट लिस्ट ऑफ कैंडिडेट्स फॉर २०१९ राजस्थान उत्तर प्रदेश
BJP candidate list 2019 pdf
लालकृष्ण आडवाणी का टिकट काट दिया गया है इसके अलावा दूसरी और तीसरी लिस्ट भी आनी है बीजेपी ने जम्मू से जुगल किशोर, डॉ. जितेंद्र सिंह उधमपुर, नरेंद्र मोदी वाराणसी से चुनाव लड़ेंगे. वहीं बीजेपी राष्ट्रीय अध्यक्ष अमित शाह गुजरात गांधीनगर से candidate hai
बीजेपी के जिनकी हम अपनी वेबसाइट पर पीडीएफ फाइल भी अपलोड करेंगे आप यहां से पीडीएफ फाइल में डाउनलोड कर सकते हैं यह वह सांसद के लिए चुनाव लड़ने वाले हैं आज जो 21 मार्च को बीजेपी ने होली के दिन जो लिस्ट जारी की है उसमें राजस्थान उत्तर प्रदेश और महाराष्ट्र कि प्रत्याशियों की लिस्ट है आइए जानते हैं क्रमबद्ध नाम की सूची
बीजेपी की पहली लिस्ट राजस्थान 2019
जयपुर से रामचरण बोहरा, जयपुर ग्रामीण से राज्यवर्धन सिंह राठौड़, सीकर से स्वामी सुमेधानंद सरस्वती, अजमेर से भगीरथ चौधरी, जालौर से देवजी पटेल, उदयपुर से अर्जुनलाल मीणा, चित्तौड़गढ़ से सीपी जोशी, भीलवाड़ा से सुभाष चंद्र बहेडि़या,
कोटा से ओम बिरला.झालावाड़ से दुष्यंत सिंह, श्रीगंगानगर से निहालचंद, बीकानेर से अर्जुनराम मेघवाल, झुंझुनूं से नरेंद्र खींचड़, टोंक-सवाई माधोपुर से सुखबीर सिंह जौनपुरिया, पाली से पीपी चौधरी, जोधपुर से गजेंद्र सिंह शेखावत,
उत्तर प्रदेश बीजेपी की पहली लिस्ट
वाराणसी से नरेंद्र मोदी, बरेली संतोष कुमार गंगवार, शाहजहांपुर से अरुण सागर, खेड़ी से अजय कुमार मिश्रा, सीतापुर से राजेश वर्मा, हरदोई से जय प्रकाश रावत, मिसरिख से अशोक रावत, उन्नाव से साक्षी महाराज, मोहनलालगंज से कौशल किशोर, लखनउु से राजनाथ सिंह और अमेठी से स्मृति ईरानी. सहारनपुर से राघव लखनपाल, मुजफ्फरनगर से संजीव कुमार बालियान,
बिजनौर से कुंवर भारतेंद्र सिंह, संभल से परमेश्वर लाल सैनी, मेरठ से राजेंद्र अग्रवाल, अमरोहा से कंवर सिंह तंवर, बागपत से सत्यपाल सिंह, गाजियाबाद से वीके सिंह, गौतमबुद्ध नगर से महेश शर्मा, अलीगढ़ से सतीश कुमार गौतम, मथुरा से हेमा मालिनी, आगरा से एसपी सिंह बघेल, फतेहपुर सीकरी से राज कुमार चाहर, एटा से राजवीर सिंह, बदायूं से संघमित्रा मौर्य, आंवला से धर्मेंद्र कुमार,
बीजेपी की पहली लिस्ट महाराष्ट्र
नंदूरबार से हीना विजयकुमार गवित, चंद्रपुर से हंसराज अहीर, जालना से रावसाहेब पाटिल दानवे, भिवंडी से कपिल पाटिल, मुंबई उत्तर से गोपाल शेट्टी, मुंबई उत्तर मध्य से पूनम महाजन, अहमदनगर से सुजय विखे, धुले से सुभाष रामराव भामरे, रावर से रक्षा निखिल खड़से, अकोला से संजय शामराव धोतरे, वर्धा से रामदास चंद्रभानजी ताड़ास, नागपुर से नितिन गडकरी,
गडचिरौली-चिमूर से अशोक महादेवराव नेते, बीड़ से प्रीतम मुंडे, लातूर से सुधाकर भालेराव और सांगली से संजय रामचंद्र पाटिल. असम से मंगलादोई से दिलीप सैकिया, जोरहाट से तपन गोगोई, डिब्रूगढ़ से रामेश्वर तेली और लखीमपुर से प्रधान बरुआ. करीमगंज से कृपानाथ माल्ला, सिलचर से राजदीप रॉय बंगाली, स्वायत्त जिले से हरेनसिंह बे, गुवाहाटी से क्वीन ओझा,


text:
श्रेणी:विकिपीडिया नोटिफिकेशन टेम्पलेट
एह श्रेणी में अइसन टेम्पलेट बाड़ी जे अलग-अलग दसा में निर्धारित संदेस देवे खातिर बनल बाड़ी। इनहन में से ज्यादातर (खासतौर से उपश्रेणी में रखल) के प्रयोग वार्ता पन्ना सभ पर सब्स्टीट्यूट करि के होखे ला।
उपश्रेणी
ए श्रेणी में मौजूद कुल 6 में से 6 उपश्रेणी सब नीचे देखावल जात बा।
A
- विकिपीडिया अवार्ड टेम्पलेट (1 श्रे)
N
- Notice and warning templates (7 प)
W
- Wikipedia rating templates (1 श्रे)
अ
- अनुप्रेषण टेम्पलेट (3 श्रे, 13 प)
व
- विकिपीडिया प्रगति टेम्पलेट (17 प)
"विकिपीडिया नोटिफिकेशन टेम्पलेट" श्रेणी में मौजूद पन्ना
ए श्रेणी में मौजूद कुल 2 में से 2 पन्नासभ नीचे देखावल जात बाड़ें।


text:
चलीं दिल्ली…….. भोजपुरी खातिर विशाल धरना प्रदर्शन
9 अगस्त 2017 का दिने दिल्ली के जंतर मंतर पर होई भोजपुरिया जुटान
भोजपुरी के संवैधानिक मान्यता आ आठवीं अनुसूची में शामिल करावे के माँग का साथे “भोजपुरी जन जागरण अभियान” के बैनर तले राष्ट्र स्तर पर चलावल जा रहल भोजपुरी भाषा मान्यता आंदोलन के तहत आगामी 9 अगस्त 2017, दिन बुधवार के सातवाँ विशाल धरना प्रदर्शन के आयोजन अभियान के राष्ट्रीय अध्यक्ष संतोष पटेल जी के नेतृत्व में दिल्ली के जंतर मंतर पर कइल जाई।
बतावत चलीं कि भोजपुरी भाषा मान्यता आंदोलन “भोजपुरी जन जागरण अभियान” देश भर मे भोजपुरी के संविधान में शामिल करावे खातिर संघर्ष कर रहल बा, तथा साहित्य आ संस्कृति के सहेजे के काम कर रहल बा।एकरा से पहिले “भोजपुरी जन जागरण अभियान” के बैनर तले 6 अगस्त 2015, 10 दिसम्बर 2015, 21 फ़रवरी 2016 , 8 अगस्त 2016, 15 नवम्बर 2016 तथा 21 फ़रवरी 2017 के लगातार धरना प्रदर्शन कर के आवाज सरकार तक पहुँचावल जा रहल बा आ ज्ञापन आ माँग पत्र प्रधानमंत्री,गृहमंत्री आउर अन्य मंत्री,सांसद लोगन के दिआइल बा।कुछ सांसद आ मंत्री लोग समर्थन में आगे भी आइल बा आ संसद में भोजपुरी के बात जोरदार तरिका से रखले बा लोग । बाकिर सरकार एह विषय पर आपन मनसा अभी तक स्पष्ट नइखे कर पावत। एही के लेके सातवाँ धरना प्रदर्शन संसद के मानसून सत्र में राखल गइल बा।
भोजपुरी जन जागरण अभियान के राष्ट्रीय संयोजक के नाते सभे भोजपुरी के संस्था, भोजपुरी प्रेमी, साहित्यकार,पत्रकार, समाजसेवी, गायक कलाकार, रंगकर्मी, राजनेता, भोजपुरी से जुडल सभे लोग से एह धरना प्रदर्शन में शामिल होखे खातिर निहोरा करतानी।
एह धरना में छत्तीसगढ़, उत्तरप्रदेश, चम्पारण, मध्यप्रदेश, बिहार, झारखंड, के अलावा मुम्बई, कोलकाता, असम आ देश के कई भोजपुरी क्षेत्र से भोजपुरी भाषा भाषी व प्रतिनिधि शामिल होइहे । भोजपुरी भाषा के सम्मान आ आपन हक खातिर भोजपुरी भाषा-भाषी लोग के जुटान होई।
– राजेश भोजपुरिया,
(राष्ट्रीय संयोजक)
“भोजपुरी जन जागरण अभियान ”
सम्पर्क :- 9031380713


text:
टीवी मीडिया पs आंख मून के भरोसा न करीं
आज तक पs अंजनाओम कश्यप कहत रहली कि खारकीव के रूस हमला क के एकदम बर्बाद कs देहले बा। सगरी ओर राख…राख …धुआं …धुआं अउर ढ़हल इमारत (अइसने कुछ)।
तुरंते लाइव संवाददाता राजेश पवार ओनकर बात कटनें कि खारकीव बहुत बड़ा शहर बा, कुछ इमारतन के देख के रउआ पूरा शहर खातिर ई नाइ कह सकेनीं।
रूस के सामरिक ताकत पs तनियो मनी खोज कइले पs रउआ के ओकर रणनीति बुझा जाई। ओकर मकसद सत्ता पलटल बा। ओके यूक्रेन के तबाह करे के होइत त ओकर बड़की आर्मी खातिर ई दू दिन के काम रहल ह। एन्ना समझे खतिर एक्टपर्ट के जरूरत नाइ बा। हाथी कइसनो परिस्थिति में हिरन से नाइ हारी।
मीडिया युद्ध के मनोरंजन में बदल देहले बा। लमसम सगरी चैनलन के सब्दावली या त रउआ भितरी एक तरे के उन्माद जगाई नाइ त तनीमनी करुना पैदा करी।
जौने तरे अंजना ओम कश्यप दू-चार गो विजुअल्स देख दिल्ली में बइठल यूक्रेन के हाल बतावत रहली, कमोबेश ओइसने मानसिकता रउआ के उनकर बात सुन के अपना ड्राइंग रूम में बइठल हो सकेला।
रउए सोचीं कि यूक्रेन के निवासियन खातिर दुआ करत मीडिया रूसी मिसाइलन के धड़ाधड़ चलल काहें देखा रहल बिया? काहेंसेकि लोग, हम अउर रउआ देखल चाहतनीं जा। युद्ध मनोरंजन से कम नाइ बा। रिपब्लिक भारत जइसन चैनल कुल त चिल्ला-चिल्लाके भारतीय मीडिया के भरोसा के रसातल में पहुंचा देहले बा। अब सगरी एंकर लाउडस्पीकर बानें सब। हमनीके मीडिया के जगहंसाई जगजाहिर हो गइल बा।
युद्ध के मेन पक्ष बा कि पुतिन, जेलेंस्की, बाइडेन चाहे आपन मोदी जी…दुनिया के तमावन राष्ट्राध्यक्ष हमला, बचाव चाहे वोटिंग से दूर रहले के फैसिला अपने मर्जी से नाइ करेंने लोग। अनगिनत अनुभवी सलाहकारन के बिच्चे बइठ के उनसे राय-मसउदा होला। मने पुतिनो अकेल्ले आक्रमन के फैसिला नाइ कइले होइहें, ऊ कइयों नाइ सकेने। उनके अगिला-पिछला बतावल गइल होई। नफा-नुकसान गिनावल गइल होई। दूरगामी परिणाम के खाका देखावला गइल होई। ठीक एही तरे पेंटागन बाइडेन के सलाह देहले होई कि हमनीं के लम्मे रहे के बा। अमेरिका सबसे बेसी लड़ाई लड़ल बा, ओकरे सलाहकारन के अनुभव सगरी दुनिया से बेसी बा। जेंलेस्की के अमेरिके सलाह दे रहल बा, इहो साफे बा। मोदियो के भारतीय सलाहकार लोग इतिहास अउर भविष्य समझवलही होई। राष्ट्रप्रमुख भइले के मने अंतरराष्ट्रीय मामलन के विशेषज्ञ भइल नाइ होला। प्रधानमंत्री कौने दल के हवें, ऐसे फर्क नाइ पड़sला। फर्क पड़sला कि भारत खातिर का सही रही।
नेहरू से लेके मोदी ले हमनीके फॉरेन डिप्लोमेसी समान अउर सपाट रहल बा। ‘बड़े राड़े’ पर छोटहनो लइका बता देई, कि भारत के का रुख रही। हमनीके शांतिप्रिय देस हईं जा। हमनी पs सॉफ्ट टारगेट के बेंग बोलल जाला तब्बो ‘सांति’ (peace) हमनीके पहिला इच्छा ह।
दुनिया बचवले के जिम्मेदारी पलले खातिर ताकत रहल जरूरी ह। अमेरिका, चीन अउर रूस के लग्गे बा। हमनी लग्गे नाइ बा। हमनी के लड़ाई के मोर्चे पs टिकल जाई त आर्थिक मोर्चा पs लटक जाइल जाई।
रूस-यूक्रेन मामिला पs भारत के चिंता बर्बादी से ढ़ेर कच्चा तेल के दाम बढ़ले के लेके बा। कोविड से चरमराइल हमनीके आर्थिक स्तर खतरा ले पवले के स्थिति में तनिको नाइ बा।
पेट्रोल से लेके खाए आला तेल तक, सब महंग बा। हमनीं के युद्ध से बेसी बढ़त दाम से खतरा बा। प्राइवेट सेक्टर में तनखाह कम हो गइल बा लेकिन रोजीरोज की समान के दाम रोज दू-चार रुपया बढ़ते जा रहल बा।
ए लिए ई जरूरी बा कि बस मीडिया पs आँख मून के भरोसा कइले के जगही तनीमनी हालतो पs बिचार करीं अउर प्रार्थना करीं कि ई कुल जल्दिये ख़तम होखे।
– कुमार आशू
नोट- लेखक के ई आपन स्वतंत्र विचार हs।


text:
Wp/anp/१९९९ ओडिशा चक्रवात
Wp > anp > १९९९ ओडिशा चक्रवात
१९९९ के ओड़िशा चक्रवात उत्तर हिंद महासागर क सबसँ शक्तिशाली चक्रवाती तूफ़ान छेलै। इ तूफ़ान क केंद्रीय दबाव ९१२ मिलिबार छेलै, जे एगो रिकॉर्ड छेकै। इ तूफ़ान २५ अक्टूबर १९९९ क बनलै। २९ अक्टूबर क इ चक्रवात ओडिशा राज्य के पाराद्वीप क्षेत्र प २६० की.मी. प्रति घंटे के वायु गति सँ अपनौ प्रभाव देखैलकै। १५,००० लोग क मृत्यु क साथ इ तूफ़ान न सड़क आरू इमारत क गंभीर रूप सँ क्षति पहुँचैलकै।
मौसम वैज्ञानिक केरौ इतिहास[edit | edit source]
एगो उष्णकटिबंधीय विक्षोभ दक्षिण चीन समुद्र मँ अक्टूबर के अंतिम दिनौ मँ बनलै। पच्छिम क ओर जैतै हुअ इ तूफ़ान अक्टूबर २५ क एगो उष्णकटिबंधीय अवसाद मँ विकसित होलै। अगला दिन गरम समुद्र जल प सँ पार होतँ हुअ इ एगो उष्णकटिबंधीय चक्रवाती तूफ़ान बनी गेलै। एक दिनौ के अन्दर इ तूफ़ान एगो सामान्य चक्रवात सँ एक बेहद शक्तिशाली चक्रवाती तूफ़ान मँ विकसित होलै। ९१२ मिलिबार क केंद्रीय दबाव आरू २६० की.मी. प्रति घंटे क हवा गति क साथ ओड़ीसा रौ तट क ऊपर सँ पार होलै। जमीन क प्रभाव के कारण सँ इ तूफ़ान शक्तिहीन होय क एगो मामूली चक्रवाती तूफ़ान बनी गेलै आरू जल्दिये नवम्बर ३ क अपनौ शक्ति हेराय क नष्ट होय गेलै।
तैयारी आरू प्रभाव[edit | edit source]
हजारो परिवार क मजबूरन ओड़िशा के तटीय क्षेत्र सँ हटैलौ गेलै। एकरा मँ सँ कही क रेड क्रॉस चक्रवाती तूफ़ान बचाव क्षेत्र मँ जगह देलकै। इ तूफ़ान मँ घनघोर झौर पड़लै, जेकरौ कारण कुछु क्षेत्र मँ पानी भरी गेलै। १७११० की.मी. के क्षेत्र क फसल बर्बाद होय गेलै। लगभग २७५००० घौरौ क क्षति पहुँचलै, जेकरौ कारण १६ लाख लोग बेघर होय गलै।
लगभग १५००० लोगौ क मृत्यु बतैलौ जाय छै आरू ४० लोग एखनी तक लापता छै। तक़रीबन २५ लाख पालतू जानवर मारी गलै, जेकरा मँ ४ लाख गाय-माल छेलै।


text:
भोजपुरी फिल्मन के पचास साल का इतिहास में पहिला बेर भोजपुरी फिल्मन के अंतरराष्ट्रीय स्तर पर प्रदर्शित होखे के मौका मिले जा रहल बा. हिंदी सिनेमा के निर्माण आ वितरण से जुड़ल मशहूर कंपनी इरोस इंटर नेशनल अब भोजपुरी सिनेमा के समुद्रपार बाजार उपलब्ध करावे का दिशाईं भोजपुरी फिल्मन के सदाबहार सुपर स्टार रवि किशन से गठजोड़ कइले बिया. आ जवना फिल्म से एकर शुरुआत हो रहल बा ऊ ह निर्माता अनिल सिंह आ निर्देशक बबलू सोनी के फिल्म “सत्यमेव जयते”.
जाने जोग बात बा कि अबले भोजपरी सिनेमा के विदेशन में प्रदर्शन यदा कदा निर्माता के व्यक्तिगत प्रयास से ही होत आइल बा आ उहो कवनो एकाध देश में एकाधे दिन खातिर. बाकिर इरोस इंटर नेशनल अब भोजपुरी फिल्मन के बड़हन पैमाना पर विदेशन में फइलावे के जिम्मा लिहले बा. आ एह खातिर लगभग एक दर्जन देशन के चुनल गइल बा जहाँ भोजपुरी सिनेमा देखावल जाई. इरोस के प्राथमिकता में फिजी, सूरीनाम, गुयाना, मारीशस, बेंकोक आदि देश बाड़ी सँ. एह देशन में भोजपुरियन के संख्या पूरा बा. सत्यमेव जयते का बाद रवि किशन के दोसरो फिल्मन के ओवरसीज मार्केट उपलब्ध करावल जाई. सुपर स्टार रवि किशन के कहना बा कि एह फैसला से भोजपुरी सिनेमा खातिर एगो नया बाजार खुल रहल बा जवना के फायदा विदेशन में रहे वाला भोजपुरिया उठइहें जे चाहियो के भोजपुरी फिल्म ना देख पावत रहले. इरोस के एह कदम से भोजपुरी सिनेमा के नया ताकत मिलल बा.
(स्रोत – उदय भगत)


text:
ट्रामा सेंटर
Varanasi News
काशी विश्वनाथ दर्शन के लिए जा रहे श्रद्धालुओं से भरी बोलेरो के उड़े परखच्चे
राजातालाब थाना क्षेत्र के नेशनल हाइवे मेहदीगंज गेट के समीप ट्रेलर के चपेट में आने से बोलेरो के उड़े परखच्चेछ लोग घायल ट्रामा सेंटर में भर्ती उपचार शुरू।वाराणसी (Varanasi)प्राप्त जानकारी के मुताबिक काशी विश्वनाथ दर्शन के लिए जा रहे...
Latest News
गाजीपुर। मुहम्मदाबाद करेंट के चपेट में आने से युवक की मौत, परिजनों में मचा कोहराम
पत्रकार राहुल पटेलगाजीपुर मुहम्मदाबाद कोतवाली के चंदनी गांव में बुधवार की सुबह फर्राटा पंखा में प्लग लगाते...


text:
अबकी का फगुआ का माहौल में भोजपुरी सितारा दिनेश लाल यादव निरहुआ आ विराज भट्ट के फिल्म “दिलजले” बिहार में रिलीज होखे जा रहल बा. एह मशहूर जोड़ी के पेश कइले बाड़न निर्माता निर्देशक रामाकांत प्रसाद. दुनु कलाकार, निरहुआ आ विराज, एह फिल्म में जिगरी दोस्त बनल बाड़े.
भोजपुरी सिनेमा के महारथी निर्माता रामाकान्त प्रसाद, अबले “लागल रहऽ ए राजा जी, दिवाना,” आ “दाग” जइसन ब्लाकबस्टर फिल्म दे चुकल बाड़न, “दिलजले” के मुख्य कलाकारन में निरहुआ, रानी चटर्जी, विराज भट्ट, स्वाति वर्मा, बाली, आनन्द मोहन, रीतू पाण्डेय, संतोष श्रीवास्तव, दीपक भाटिया, गोपाल राय वगैरह लोग शामिल बा. फिल्म में सोलह गो गाना बा जवना में से आयटम डांसर सीमा सिंह आ श्रीकांकनी पर कई गो गाना खास कर के फिल्मावल गइल बा.
(स्रोत – प्रशान्त-निशान्त)


text:
सलमान ख़ुर्शीद
सलमान खुर्शीद (जनम 1 जनवरी 1953) एगो भारतीय राजनीतिक नेता, कानून के जानकार आ लेखक बाने।[1] भारतीय राष्ट्रीय कांग्रेस के नेता के रूप में, ख़ुरशीद 2009 में फरूखाबाद सीट से लोकसभा के सांसद चुनल गइल रहलें। एकरे पहिले दसवीं लोकसभा में भी सांसद रहलें।
मनमोहन सरकार में खुर्शीद, बिदेस मंत्री रहलें आ पहिले 1991 में बाणिज्य मंत्री के पद पर भी रहलें।[2] अपना राजनितिक कैरियर के सुरुआत ऊ इंदिरा गाँधी के जमाना में प्रधानमंत्री कार्यालय में स्पेशल ड्यूटी अफसर के रूप में कइले रहलें।
संदर्भ[संपादन करीं]
- ↑ "External affairs minister". 20 January 2013.
- ↑ उद्धरण खराबी:Invalid
tag; no text was provided for refs named
ku


text:
न्यूज टुडे झारखंड बिहार गिरीडीह। दस बाइक समेत चार अवैध कोयला कारोबारी गिरफ्तार भारी मात्रा में अवैध कोयला जब्त (राजेश...
राज्य
न्यूज टुडे झारखंड बिहार गिरीडीह। आप की बैठक में नये क्षेत्रों में अविलम्ब विकास पर बल। गिरिडीह। गिरिडीह की उपनगरी...
न्यूज टुडे झारखंड बिहार गिरीडीह। आजीविका और कौशल विकास मेला में लगा भाजपा जिंदाबाद का नारा, माले ने जताया विरोध।...
न्यूज टुडे झारखंड बिहार जमशेदपुर। न्यूज़ टुडे संवाददाता...... बिरेन्द्र मंडल...... जमशेदपुर.. जमशेदपुर। जुगसलाई थाना अंतर्गत गौशाला चौक के पास आरपी...
न्यूज टुडे झारखंड बिहार जमशेदपुर। न्यूज़ टुडे संवाददाता....जमशेदपुर। जमशेदपुर। पुलिस ने बीते दिनों पान मसाला व्यवसायी से फोन से एसएमएस...
न्यूज टुडे झारखंड बिहार जमशेदपुर। न्यूज़ टुडे संवाददाता.... बिरेन्द्र मंडल..... जमशेदपुर जमशेदपुर । घाटशिला (पूर्वी सिंहभूम)। श्यामसुंदरपुर थाना से महज...
न्यूज टुडे झारखंड बिहार जमशेदपुर। न्यूज़ टुडे..….बीरेंदर मंडल.. (जमशेदपुर):कदमा के उलियान निवासी देबाशीष डे का पुत्र ढ़ाई वर्षीय नन्हा प्रबाल...
न्यूज टुडे झारखंड बिहार जमशेदपुर। बीरेंदर मंडल। बिग ब्रेकिंग न्यूज़ टुडे.....…... बड़ी ख़बर..... जमशेदपुर । राजनगर प्रखंड के बनकटी टोला...
न्यूज टुडे झारखंड बिहार झारखंड। जमशेदपुर। परसुडीह थाना क्षेत्र के रहने वाले पूर्व हत्यारोपी अपराधकर्मी चीकू उर्फ अखतरहुशैंन को पुलिस...
न्यूज टुडे झारखंड बिहार जमशेदपुर। बारह चक्का ट्रक असंतुलित होकर नाले में जा गिरा। जमशेदपुर::सरायकेला : सरायकेला-कांड्रा मुख्य मार्ग पर...


text:
“सुन्दर सुभूमि भईया भारत के देसवा से, मोरा प्रान बसे हिम खोह रे बटोहिया” गीत के रचयिता बाबू रघुवीर नारायण के पुण्य तिथि आजु ह. छपरा जिला के नयागाँव के वासी रघुवीर नारायण के बेसी रचना अंगरेजी में बा. बाकिर उनकर लिखल भोजपुरी गीत.”बटोहिया” उनुका के अमर बना दिहलसी. देश विदेश में भोजपुरी हमेशा उनुका गीत के आदर का साथ याद करेलें. आ रघुवीर बाबू के पहिचान बटोहिया गीते से होला. १८ अक्टूबर १८८४ के जनमल रघुवीर बाबू के निधन सत्तर साल का उमिर में १ जनवरी १९५४ के हो गइल रहे. अँजोरिया परिवार का तरफ से रघुवीर बाबू के शत शत नमन.
रघुवीर बाबू पर एहू लेख के पढ़ीं
पेश बा रघुवीर बाबू के लिखल अमरकृति :
“बटोहिया”
सुन्दर सुभूमि भैया भारत के देसवा से,
मोरे प्रान बसे हिमखोह रे बटोहिया.
एक द्वार घेरे रामा हिम कोतवलवा से,
तीन द्वार सिन्धु घहरावे रे बटोहिया.
जाउ जाउ भैया रे बटोही हिन्द देखि आउ,
जहँवा कुहुँकि कोयल बोले रे बटोहिया.
पवन सुगंध गंध अगर गगनवा से,
कामिनी विरह राग गावे रे बटोहिया.
विपिन अगम घन सघन बगन बीच,
चंपक कुसुम रंग देबे रे बटोहिया.
द्रुमवट, पीपल कदम्ब नीम्ब आमवृक्ष,
केतकी गुलाब फूल फूले रे बटोहिया.
तोता तूती बोले रामा बोले भेंगरजवा से,
पपीहा के पी पी जिया साले रे बटोहिया.
सुन्दर सुभूमि भैया भारत के देशवा से,
मोरे प्रान बसे गंगा धार रे बटोहिया.
गंगा रे जमुनवा के झगमग पनिया से,
सरजू झमकि लहरावे रे बटोहिया.
ब्रह्मपुत्र पंचनद घहरत निशिदिन,
सोनभद्र मीठे स्वर गावे रे बटोहिया.
अपर अनेक नदी उमडि घुमडि नाचे,
जुगन के जदुआ चलावे रे बटोहिया.
आगरा प्रयाग काशी दिल्ली कलकतवा से,
मोरे प्रान बसे सरजू तीर रे बटोहिया.
जाउ जाउ भैया रे बटोही हिन्द देखि आउ,
जहाँ ऋषि चारो वेद गावे रे बटोहिया.
सीता के विमल जस राम जस कृष्ण जस,
मोरे बाप दादा के कहानी रे बटोहिया.
व्यास बाल्मीकि ऋषि गौतम कपिलदेव,
सूतल अमर के जगावे रे बटोहिया.
रामानुज रामानन्द न्यारी प्यारी रुपकला,
ब्रह्म सुख बन के भँवर रे बटोहिया.
नानक कबीर गौरशंकर श्रीराम कृष्ण,
अलख के गतिया बतावे रे बटोहिया.
विद्यापति कालीदास सूर जयदेव कवि,
तुलसी के सरल कहानी रे बटोहिया.
जाउ जाउ भैया रे बटोही हिन्द देखि आउ,
जहाँ सुख झुले धान खेत रे बटोहिया.
बुद्धदेव पृथु विक्रमार्जुन शिवाजी के,
फिरि-फिरि हिय सुधि आवे रे बटोहिया.
अपर प्रदेस देस सुभग सुघर वेस,
मोरे हिन्द जग के निचोड रे बटोहिया.
सुन्दर सुभूमि भैया भारत के भूमि जोहि,
जन रघुवीर सिर नावे रे बटोहिया.


text:
पिछला २ जून के होखे वाला भोजपुरी फिल्म इण्डस्ट्री के ट्रेड मैगजिन भोजपुरी सिटी के पहिलका सिने अवार्ड समारोह भारी बरखा का चलते ना हो पावल रहे. ४ जून के अवार्ड सलाहकार आ आयोन समिति के आपात बईठका बोला के एकरा के आगा का तारीख पर बोलावे पर विचार कइल गइल. बइठका का बाद समारोह के मुख्य आयोजक किशन खदरिया कहले कि समारोह के जवन नुकसान होखे वाला रहे से हो गइल बाकिर अवार्ड के माहौल बनवले राखल जरुरी रहे से एकरा के जल्दिये आयोजित करे के फैसला लिहल गइल.
भोजपुरी सिटी के पहिला सिने अवार्ड समारोह अब सोमार छह जून के मुंबई के रंग शारदा थियेटर में करावल जाई. कार्यक्रम के रुपरेखा वइसने रही जवन २ जून खातिर बनावल गइल रहे. एह समारोह में मनोज तिवारी, दिनेश लाल यादव निरहुआ, पाखी हेगडे, मोनालिसा, विनय आनन्द, गुंजन पंत, अक्षरा सिंह, पवन सिंह, संजय पाण्डेय समेत बहुते कलाकार आपन कला देखइहे. भोजपुरी सिनेमा के पचास साल के सफर के कहानी सामूहिक गीत आ नृत्य का साथ दरशावल जाई.
(स्रोत – शशिकान्त सिंह)